Παρουσίαση βασικών αρχών Τουριστικού Νομοσχεδίου που θα αφορά σε ρυθμίσεις για τον Τουρισμό Υπαίθρου, τους Τουριστικούς Λιμένες και τις διαδικασίες απλοποίησης της Λειτουργικής Αδειοδότησης Τουριστικών Καταλυμάτων - Παύλος Γερουλάνος\nΥΠΟΥΡΓΕΙΟ ΠΟΛΙΤΙΣΜΟΥ & ΤΟΥΡΙΣΜΟΥ Συλλυπητήριο για το θάνατο του Βασίλη Διοσκουρίδη\nΠαρουσίαση βασικών αρχών Τουριστικού Νομοσχεδίου που θα αφορά σε ρυθμίσεις για τον Τουρισμό Υπαίθρου, τους Τουριστικούς Λιμένες και τις διαδικασίες απλοποίησης της Λειτουργικής Αδειοδότησης Τουριστικών Καταλυμάτων\nΥΠΟΥΡΓΟΣ: Ο λόγος που ζήτησα να βρεθούμε σήμερα είναι για να σας παρουσιάσω ένα νομοσχέδιο το οποίο βγαίνει σχετικά σύντομα σε διαβούλευση και αφορά τον τουρισμό γενικότερα. Θα ξεκινήσω λέγοντας εισαγωγικά ότι το μεγάλο στοίχημα που έχει η κυβέρνηση μπροστά της και το μεγάλο στοίχημα νομίζω για τα επόμενα χρόνια στην Ελλάδα θα είναι η […]\nΥΠΟΥΡΓΟΣ: Ο λόγος που ζήτησα να βρεθούμε σήμερα είναι για να σας παρουσιάσω ένα νομοσχέδιο το οποίο βγαίνει σχετικά σύντομα σε διαβούλευση και αφορά τον τουρισμό γενικότερα.\nΘα ξεκινήσω λέγοντας εισαγωγικά ότι το μεγάλο στοίχημα που έχει η κυβέρνηση μπροστά της και το μεγάλο στοίχημα νομίζω για τα επόμενα χρόνια στην Ελλάδα θα είναι η δημιουργία νέων θέσεων εργασίας.\nΚαθώς αλλάζει το οικονομικό μοντέλο στην Ελλάδα, θα πρέπει να δημιουργηθούν νέες δραστηριότητες οι οποίες δίνουν νέες ευκαιρίες σε ανθρώπους και κυρίως στους νέους ανθρώπους. Προφανώς σε αυτή την προσπάθεια, τεράστιο ρόλο έχει να παίξει ο τουρισμός και πιστεύω ότι το πώς θ’ αναπτυχθεί ο τουρισμός στα επόμενα 10 χρόνια είναι και ουσιαστικώς το πώς θ’ αντιμετωπισθεί και η ανεργία.\nΘα ήθελα να επισημάνω εδώ ότι και προσωπικό μου πιστεύω είναι ότι οι μικρές και μικρομεσαίες και οικογενειακές επιχειρήσεις, θα είναι η πηγή αυτής της ανάπτυξης. Βεβαίως τα μεγάλα έργα έχουν σημασία, βεβαίως οι μεγάλες επενδύσεις έχουν σημασία, αλλά αυτό που θα κάνει τη διαφορά τα επόμενα χρόνια θα είναι οι μικρές και οικογενειακές επιχειρήσεις.\nΑυτό στο οποίο θα πρέπει να δοθεί μια έμφαση είναι στην ισόρροπη ανάπτυξη σε όλη την ελληνική περιφέρεια, διότι σήμερα βλέπουμε ότι καθώς αλλάζει το παραγωγικό μοντέλο στην Ελλάδα, υπάρχουν περιφέρειες οι οποίες μένουν πίσω και η ανεργία αυξάνεται ιδιαίτερα σημαντικά.\nΣτο επόμενο σλάιντ που θα σας δείξω, είναι μια πρώτη απεικόνιση του πού είναι ανά περιφέρεια τα μεγαλύτερη ποσοστά ανεργίας. Αν πάμε στο επόμενο σλάιντ θα παρατηρήσετε ότι όπου έχουμε ανεπτυγμένο τουρισμό η ανεργία είναι μικρότερη, ενώ όπου δεν υπάρχει τουρισμός, η ανεργία είναι μεγαλύτερη. Ειδικά θα επισημάνω την 1η περιφέρεια, είναι η περιφέρεια της Δυτικής Μακεδονίας η οποία είναι και η μόνη περιφέρεια στην Ελλάδα που δεν έχει θάλασσα.\nΌπως γνωρίζετε, υπάρχουν οι παραδοσιακοί προορισμοί που έχει η Ελλάδα, οι γνωστές δράσεις που αναπτύσσονται γύρω από τη θάλασσα και τις παραλίες και υπάρχει βεβαίως και ο πολιτιστικός τουρισμός. Αυτές οι δυο μορφές τουρισμού είχαν αναπτυχθεί αρκετά επισταμένα τα τελευταία χρόνια.\nΔίπλα σ’ αυτά όμως αρχίζουν και αναπτύσσονται νέοι προορισμοί, αρχίζουν και αναπτύσσονται νέα προϊόντα τα οποία τραβάνε το διεθνές ενδιαφέρον και αυτό που βλέπουμε τελευταία είναι ότι οι επισκέπτες που επισκέπτονται διαφορετικούς προορισμούς για λόγους τουρισμού, ζητάνε να ζήσουν διαφορετικές εμπειρίες. Εδώ βλέπετε τα προϊόντα και οι εμπειρίες τις οποίες κατά καιρούς έχουμε και εμείς προωθήσει μέσα από το site του ΕΟΤ, αλλά είναι και δράσεις οι οποίες αναπτύσσονται σε όλο τον κόσμο πολύ πιο γρήγορα απ’ ο,τι άλλο.\nΟι στόχοι λοιπόν στο Υπουργείο Πολιτισμού και Τουρισμού ειδικά σε ό,τι αφορά την ανάπτυξη του τουρισμού, είναι ν’ αναπτυχθεί ένα νέο μακροπρόθεσμα ανταγωνιστικό μοντέλο τουριστικής ανάπτυξης, μια ανάπτυξη που σέβεται το φυσικό και πολιτιστικό περιβάλλον της χώρας και μια ανάπτυξη που δημιουργεί θέσεις εργασίας, ισόρροπη περιφερειακή ανάπτυξη και στηρίζει την τοπική παραγωγή.\nΚοιτώντας πώς μπορούμε να πετύχουμε αυτούς τους στόχους, αναπτύξαμε ένα νομοσχέδιο το οποίο ουσιαστικά είναι, θα έλεγε κανείς, σχεδόν τρία νομοσχέδια μαζί. Το νέο νομοσχέδιο προσπαθεί να πετύχει τον εμπλουτισμό του παρεχόμενου τουριστικού προϊόντος και αυτό το κάνει μέσα από το να οριοθετήσει τον τουρισμό υπαίθρου, την ανάπτυξη του θαλασσίου τουρισμού που είναι ένας χώρος τον οποίο ξέρουμε ότι θέλουμε ν’ αναπτύξουμε δημιουργώντας τις σωστές συνθήκες για να λειτουργήσουν τα λιμάνια και οι μαρίνες και το τελευταίο κομμάτι αφορά τη μείωση της γραφειοκρατίας, διότι όπως γνωρίζετε πάρα πολλές από τις επενδύσεις οι οποίες σκέφτονται ν’ αναπτυχθούν στην Ελλάδα, αποθαρρύνονται από τις δυσκολίες που έχει κανείς για να πάρει τις άδειες.\nΗ παρουσίαση που θα σας κάνω αφορά και τα τρία μέρη αυτού του νομοσχεδίου, όπως σας είπα θα μπορούσε να είναι και τρία διαφορετικά νομοσχέδια. Θα μείνω λίγο παραπάνω στο πρώτο κομμάτι, αφορά τον τουρισμό υπαίθρου. Αυτό το οποίο έχουμε κάνει σε αυτό το νομοσχέδιο, έχουμε δημιουργήσει μια ομπρέλα που καθορίζει το πλαίσιο κάτω από το οποίο μπορούν να ενταχθούν όλες οι δραστηριότητες που αφορούν τον τουρισμό υπαίθρου.\nΣτο συγκεκριμένο όμως σημείο αναπτύσσουμε ειδικά τρεις δραστηριότητες: τον αγροτουρισμό, τον οινοτουρισμό και τον αλιευτικό τουρισμό, στα οποία έχουν προχωρήσει οι διαδικασίες για να μπορούμε να οριοθετήσουμε τι είδους δραστηριότητες είναι αυτές. Υπάρχουν πάρα πολλές άλλες, θα τις αναπτύξω σε λίγο, οι οποίες όμως μπορούν να κουμπώνουν γενικότερα κάτω από το κομμάτι που αφορά τον τουρισμό υπαίθρου.\nΤο δεύτερο κομμάτι όπως σας είπα αφορά τους τουριστικούς λιμένες και το τρίτο κομμάτι την αδειοδότηση και την απλοποίηση των διαδικασιών.\nΘα ξεκινήσω με το πρώτο μέρος το οποίο είναι ο τουρισμός υπαίθρου. Εδώ οι στόχοι αυτού του μέρους του νομοσχεδίου αφορούν αυτά που είπα και πριν, τη δυνατότητα δημιουργίας νέων θέσεων εργασίας, τη δυνατότητα ανάπτυξης επιχειρήσεων που ασχολούνται με εναλλακτικές μορφές τουρισμού, την ανάδειξη των ιδιαίτερων φυσικών και πολιτιστικών χαρακτηριστικών της ελληνικής Περιφέρειας, τη στήριξη των μικρών οικογενειακών επιχειρήσεων και την ενίσχυση του αγροτικού εισοδήματος.\nΣε αυτό το νομοσχέδιο τα δυο πράγματα τα οποία εγκαθιδρύονται είναι πρώτον το πλαίσιο γύρω από το οποίο μπορεί να αναπτυχθεί ο τουρισμός της υπαίθρου και δεύτερον ένα ειδικό Σήμα το οποίο θα σου δίνει τη δυνατότητα να αναπτύσσεις και να προωθείς αυτές τις μορφές τουρισμού.\nΟ τουρισμός υπαίθρου ορίζεται ουσιαστικά από οποιαδήποτε δράση φέρνει τον επισκέπτη σε επαφή με το φυσικό περιβάλλον της Ελλάδας, τις παραδόσεις μας και τον τρόπο ζωής μας. Υπάρχουν πάρα πολλοί τρόποι να ορίσει κανείς μια τέτοια δραστηριότητα, αλλά κρατάμε τον ορισμό αρκετά γενικό για να μπορούν από κάτω να συμπληρωθούν οι ιδιαιτερότητες της κάθε μορφής εναλλακτικού τουρισμού.\nΌπως ξέρετε ο τουρισμός υπαίθρου αφορά διάφορες δραστηριότητες που γίνονται στην ύπαιθρο και που συμμετέχει ο επισκέπτης σε αυτά τα οποία γίνονται. Αφορά υπηρεσίες φιλοξενίας και εστίασης, διοργάνωση γιορτών και εκδηλώσεων και διοργάνωση εκπαιδευτικών προγραμμάτων τα οποία αξιοποιούν αυτό τον πολιτιστικό πλούτο και τη φυσική ομορφιά.\nΛίγο πιο συγκεκριμένα, όλοι θα έχετε δει με τον άλφα ή βήτα τρόπο πως αρχίζουν και αναπτύσσονται δειλά, κάποιες δράσεις στην Περιφέρεια –τα έχουμε βάλει εκεί, μην τα πω ένα – ένα- το νομοσχέδιο αφορά τα πάντα, αλλά εξειδικεύεται στα τρία συγκεκριμένα κομμάτια που βλέπετε στη δεξιά μεριά της διαφάνειας.\nΑυτό τι σημαίνει; Σημαίνει ότι μπαίνει ένα πλαίσιο που ορίζει αυτού του είδους τον τουρισμό, οριοθετεί τα τρία συγκεκριμένα σημεία τα οποία βλέπετε δεξιά, αλλά αφήνει και το χώρο ώστε να οριοθετηθούν και όλες οι υπόλοιπες δραστηριότητες, οι οποίες νομιμοποιούνται αν θέλετε, ή θα μπαίνουν κανόνες για τη λειτουργία τους σε συνεργασία του Υπουργείου Πολιτισμού – Τουρισμού με όποιο αρμόδιο Υπουργείο εμπλέκεται.\nΓύρω από αυτές τις δραστηριότητες υπάρχει μια σειρά από μορφές επιχειρήσεων που μπορούν να αναπτυχθούν: τα τουριστικά καταλύματα στη συγκεκριμένη περίπτωση μιλάμε για ξενοδοχεία μέχρι 40 κλίνες, εστιατόρια, ταβέρνες που σερβίρουν παραδοσιακά ελληνικά προϊόντα, εργαστήρια παραγωγής και έκθεσης τοπικών προϊόντων και βέβαια πάρα πολλές επιχειρήσεις οι οποίες αφορούν τις δράσεις που είπαμε πριν, στα οποία μπορείς να συμμετέχεις είτε κάνοντας rafting και τα λοιπά, είτε συμμετέχοντας στην παραγωγή των προϊόντων που παράγονται από αυτές τις μονάδες.\nΑυτό που είναι πολύ σημαντικό είναι να υπάρχει μια συμπλήρωση του ειδικού σήματος του ΕΟΤ, έτσι ώστε να οριοθετεί τον τουρισμό υπαίθρου. Δεν μιλάμε για μια καινούρια διαδικασία, μιλάμε για μια συμπλήρωση της υπάρχουσας διαδικασίας που εξειδικεύει τη συγκεκριμένη μορφή τουρισμού. Ίσως ο πιο εύκολος τρόπος να το δει κανείς είναι στην επόμενη διαφάνεια.\nΑν για παράδειγμα έχεις ένα τουριστικό κατάλυμα το οποίο έχει μέχρι 40 κλίνες και σε αυτό το κατάλυμα τα προϊόντα τα οποία προσφέρεις αφορούν το λεγόμενο καλάθι αγροτικών προϊόντων, το οποίο ορίζεται από το Υπουργείο Αγροτικής Ανάπτυξης με την Περιφέρεια, τότε μπορείς να πάρεις το ειδικό σήμα του ΕΟΤ.\nΌπως επίσης αν έχεις ένα ταβερνάκι ή μια καφετέρια κλπ., η οποία είχε τοπική κουζίνα και εκεί οι πρώτες σου ύλες και τα προϊόντα που προσφέρεις επίσης έρχονται από το καλάθι αγροτικών προϊόντων, τότε μπορείς να πάρεις το συγκεκριμένα σήμα τουρισμού υπαίθρου. Αυτά είναι δυο παραδείγματα δραστηριοτήτων που υπάρχουν σήμερα, τα οποία μπορούν να ενδιαφέρονται να πάρουν αυτό το σήμα. Προφανώς και όλες οι άλλες δραστηριότητες έχουν αυτή τη δυνατότητα, αλλά δίνω αυτές τις δυο οι οποίες είναι οι πιο κοινές.\nΕξειδικεύοντας τον τουρισμό υπαίθρου, όπως είπα ο τουρισμός υπαίθρου μπορεί να αναπτυχθεί για κάθε δράση ξεχωριστά. Στο συγκεκριμένο νομοσχέδιο οι τρεις ξεχωριστές δράσεις στις οποίες αναφερόμαστε, είναι πρώτον ο αγροτουρισμός ο οποίος είναι μια ειδική μορφή τουρισμού υπαίθρου, η οποία σχετίζεται με την αγροτική παραγωγή, το πολιτιστικό περιβάλλον των αγροτικών περιοχών, αγροτικές ασχολίες γενικότερα, τοπικά προϊόντα, τοπική κουζίνα και γαστρονομία και βεβαίως δραστηριότητες εστίασης και φιλοξενίας που σχετίζονται με κάποια συγκεκριμένη παραγωγή.\nΆρα στο προηγούμενο παράδειγμα που είδατε, άπαξ και έχει οριοθετηθεί μια μονάδα ως τουρισμός υπαίθρου, εάν αυτή η μονάδα ανήκει κατά πάνω από 50% σε αγρότη ή σε αγρότες και αν τα προϊόντα τα οποία προσφέρει στους επισκέπτες είναι περίπου κατά 40% από τη δική του οικεία παραγωγή, τότε αυτό το κατάλυμα μπορεί να λέγεται αγροτουριστική επιχείρηση.\nΕίναι δηλαδή μια εξειδικευμένη μορφή του τουρισμού υπαίθρου. Δεν είναι διαφορετικό σήμα, απλώς εξειδικεύεται ο τουρισμός υπαίθρου σε αγροτουρισμό.\nΗ δεύτερη ειδική μορφή η οποία αναπτύσσεται στο νομοσχέδιο και οριοθετείται ουσιαστικά είναι ο τουρισμός του οίνου. Οι δραστηριότητες που σχετίζονται με αυτό συνδέονται άμεσα με την παραγωγή του κρασιού, τις πολιτιστικές δράσεις που υπάρχουν γύρω από την παραγωγή του κρασιού και βεβαίως φιλοξενία σε καταλύματα συνδεδεμένα ή συσχετισμένα με την παραγωγή του κρασιού.\nΗ τρίτη μορφή τουρισμού που αναλύεται στο νομοσχέδιο είναι ο αλιευτικός τουρισμός. Αυτό νομίζω είναι ένα πολύ καλό παράδειγμα του πώς πρέπει να συνεργαστούν 2 Υπουργεία για να οριοθετηθεί η συγκεκριμένη μορφή τουρισμού.\nΓια να οριοθετηθεί μια μονάδα ως μονάδα αλιευτικού τουρισμού πρέπει να σχετίζεται με ό,τι έχει να κάνει με την αλιεία, αλλά μετά πρέπει να πάρει μια ειδική άδεια για το σκάφος του για παράδειγμα και αυτό μπαίνει στο νομοσχέδιο, για να μπορεί να λειτουργεί και να μπορεί να φιλοξενεί πάνω στο σκάφος με το οποίο ψαρεύει ας πούμε ή κάνει τις δραστηριότητες της αλιείας, για να μπορεί να έχει επάνω τουρίστες.\nΗ ειδική άδεια αυτή βγαίνει από το αρμόδιο Υπουργείο. Εκείνοι ορίζουν ποιος είναι ο τρόπος που μπορείς να κάνεις το σκάφος σου ας πούμε αλιευτικό σκάφος. Και από κει και πέρα και μόνο με αυτή την άδεια μπορεί να πάρει το ειδικό σήμα του τουρισμού το οποίο αφορά το Υπουργείο.\nΤο δεύτερο κομμάτι του νομοσχεδίου αφορά την αλλαγή της νομοθεσίας σε ότι αφορά τις μαρίνες. Όπως γνωρίζετε, η αξιοποίηση των μαρίνων στην Ελλάδα έχει υπάρξει πολύ προβληματική και έχει υπάρξει προβληματική, διότι και η αξιοποίηση των υπαρχόντων, αλλά και η προσέλκυση νέων επενδυτών λόγω του ότι είναι αρκετά πίσω το πλαίσιο μέσα στο οποίο κινούνται οι Μαρίνες.\nΈχει γίνει μία μεγάλη προσπάθεια για να καταγραφούν τα λάθη τα οποία υπήρχαν στο παρελθόν ή μάλλον τα κωλύματα που υπήρχαν στο παρελθόν για να απελευθερωθεί η διαδικασία, έτσι ώστε να μπορεί να λειτουργήσουν οι υπάρχουσες Μαρίνες και να μπορέσουν να έρθουν καινούργιες επενδύσεις.\nΘα βρείτε και στην παρουσίαση που έχετε τις ρυθμίσεις που προωθούμε μέσα απ’ αυτό το νομοσχέδιο, ουσιαστικά εξορθολογικοποιούν τη λειτουργία των Μαρινών. Δεν νομίζω ότι έχει νόημα να τα πάμε ένα – ένα, θα μπορούμε να τα συζητήσουμε και ανάλογα με τις ερωτήσεις μας περισσότερο, αλλά ουσιαστικά δίνει την ευκαιρία να λυθούν πάρα πολλά χρόνια προβλήματα στις Μαρίνες και να δημιουργηθούν οι συνθήκες για να λειτουργήσουν σωστά. Όλα αυτά θα τα βρείτε και αναλυτικά στο φάκελο τον οποίον θα έχετε.\nΤο 3ο μέρος του νομοσχεδίου είναι εξαιρετικά σημαντικό. Και αυτό ακόμα θα μπορούσε να είναι ένα νομοσχέδιο από μόνο του. Ο λόγος για τον οποίον δεν είναι, είναι ότι είναι μέρος μιας δουλειάς που έχει γίνει για την απλοποίηση της αδειοδότησης των τουριστικών επενδύσεων, μέρος του οποίου έχει γίνει σε συνεργασία με το ΥΠΕΚΑ και μέρος του οποίου έχει γίνει με το Υπουργείο Υγείας.\nΌπως γνωρίζετε για να πάρει κανείς μια άδεια σήμερα παίρνει πάρα πολύ χρόνο, πρέπει να υποβάλει τα ίδια δικαιολογητικά ξανά και ξανά και ξανά. Η γραφειοκρατία είναι απίστευτη, η επαφή με το δημόσιο είναι πάρα πολύ εκτενής και βεβαίως αυτό αφήνει και τη δυνατότητα για διαφθορά κλπ. Και ένα από τα μεγάλα ζητούμενα αυτή τη στιγμή στην Ελλάδα για να μπορέσουμε να αναπτύξουμε την οικονομία είναι να απλοποιηθούν οι διαδικασίες αδειοδότησης.\nΑυτό προσπαθεί να κάνει αυτό το κομμάτι. Όπως είπα πριν η συνεργασία έχει ήδη υπάρξει με το ΥΠΕΚΑ σε ότι αφορά την περιβαλλοντολογική άδεια και την πολεοδομική άδεια. Εδώ έχει γίνει ήδη δουλειά και πολύ καλή δουλειά και από τη μεριά του ΥΠΕΚΑ για να προχωρήσουν αυτά τα θέματα.\nΚαι ερχόμαστε τώρα να συμπληρώσουμε αυτή τη δουλειά που έχει γίνει και απλοποιώντας τις διαδικασίες στον ΕΟΤ και απλοποιώντας τις διαδικασίες που αφορούν το Υπουργείο Υγείας. Τα υγειονομικά τα οποία όπως ξέρετε ήταν μεγάλο μέρος του προβλήματος.\nΑυτό το οποίο πετυχαίνει πιστεύουμε το νομοσχέδιο είναι, ότι μειώνει τη γραφειοκρατία, απλοποιεί τις διαδικασίες και δημιουργεί τις συνθήκες έτσι ώστε να υπάρχει μία συνεχής απλοποίηση των διαδικασιών όταν αυτό μπορεί να είναι εφικτό.\nΑν θέλετε το πιο σημαντικό πράγμα, το οποίο αλλάζει αυτό το νομοσχέδιο είναι ότι θεωρούμε, ότι κάποιος είναι νόμιμος πριν τον θεωρήσουμε παράνομο. Μέχρι τώρα ξέρετε ότι για να παρθεί μία άδεια, έπρεπε να γίνει μία ολόκληρη διαδικασία και στο τέλος αυτής της διαδικασίας να γίνουν οι έλεγχοι ή μάλλον σε διάφορα στάδια αυτής της διαδικασίας να γίνουν έλεγχοι, οι οποίοι παίρνανε πάρα πολύ καιρό.\nΑυτό το οποίο λέμε, λοιπόν, σήμερα είναι ότι με την κατάθεση του φακέλου θα μπορεί ένας επιχειρηματίας να ξεκινήσει τη δουλειά, υποχρεώνονται οι υπηρεσίες να πάνε να ελέγξουν μέσα σε ένα χρονικό διάστημα, αλλά εάν αποτύχουν να ελέγξουν μέσα σ’ αυτό το χρονικό διάστημα, ο επιχειρηματίας μπορεί να συνεχίσει τη λειτουργία του.\nΕνδεικτικά θα σας πω, ότι υπολογίσαμε ότι αυτό βοηθάει τον επιχειρηματία να ξεκινήσει τη διαδικασία περίπου στο 1/4 του χρόνου, δηλαδή εκεί που υπολογίζαμε ότι παλιά μια διαδικασία τέτοια θα έπαιρνε 240 μέρες, τώρα παίρνει 60 και παρ’ όλα αυτά στο σημείο το οποίο βλέπετε με πορτοκαλί μπορεί να ξεκινήσει ο επιχειρηματίας να δουλεύει, το οποίο είναι πολύ σημαντικό.\nΈνα από τα πράγματα που συμβάλουν πολύ σ’ αυτή την κατεύθυνση είναι ότι παλαιότερα η διαδικασία και ήθελε Ειδικό Σήμα Λειτουργίας του τουριστικού καταλύματος και άδεια λειτουργίας για κάθε κατάστημα υγειονομικού ενδιαφέροντος και άδεια λειτουργίας για κάθε πισίνα. Όλα αυτά τώρα ενοποιούνται κάτω από ένα φάκελο και αν υπάρξει αλλαγή σε ένα απ’ αυτά τα κομμάτια τότε μπορεί να γίνει αλλαγή γι’ αυτό το κομμάτι μόνο του, αντί δηλαδή να πρέπει να υποβληθεί πάλι ο φάκελος από την αρχή.\nΓραφικά θα σας δείξω πώς υπολογίσαμε ότι είναι η διαδικασία. Όπως ξέρετε ότι ανάλογα με το που γίνεται μια επένδυση η διαδικασία αυτή μπορεί να πάρει περισσότερο ή λιγότερο χρόνο. Αν είναι μια περιοχή που όλοι ξέρουμε ότι είναι τουριστική είναι πιο εύκολο, αν όμως είναι μια παρθένα περιοχή είναι πιο δύσκολο.\nΑυτό το οποίο υπολογίσαμε είναι ότι μια μέση υπόθεση θα πάρει κάποιο χρονικό διάστημα και με τις αλλαγές που γίνονται, που μέσα από αυτό το νομοσχέδιο καταργούνται δυο στάδια για τον επιχειρηματία, μειώνονται τα δικαιολογητικά κατά περίπου 40% και αυτό το οποίο ευελπιστούμε είναι ότι ο χρόνος ο οποίος θα πάρει η άδεια είναι περίπου λιγότερο από το 60%, δηλαδή μειώνεται ο χρόνος περίπου κατά 60%.\nΌπως είπα και πριν, αυτό το νομοσχέδιο θα μπορούσε να είναι τρία διαφορετικά κομμάτια, για λόγους και χρόνου και χώρου τα έχουμε ενοποιήσει. Αν υπάρχει κάτι κοινό σ’ αυτά τα τρία, αυτό αφορά την ανάπτυξη νέων μορφών τουρισμού και απλοποίηση των διαδικασιών επενδύσεων.\nΓια να γίνει αυτό το νομοσχέδιο έχουμε συνεργαστεί και με τα συναρμόδια Υπουργεία τα οποία ανέφερα πριν, το Υπουργείο Υγείας, Θαλασσίων Υποθέσεων, το ΥΠΕΚΑ προφανώς και θέλω να ευχαριστήσω όλους τους Υπουργούς οι οποίοι συνέβαλλαν σ’ αυτή την προσπάθεια, η ανταπόκριση ήταν άμεση.\nΤα θέματα αυτά τα έχουν χειριστεί από τη δική μας τη μεριά και οι δύο Υφυπουργοί, και η κα Μπέη η οποία έχει δουλέψει το θέμα των λιμένων. Θ’ ανοίξω τη διαδικασία για ερωτήσεις τις οποίες μπορεί να έχετε για το νομοσχέδιο, αλλά θα ήθελα και τη βοήθεια των συνεργατών μου για να μπορούμε να τις απαντήσουμε αυτές όσο πιο εμπεριστατωμένα χρειάζεται.\nΓια να τελειώσω και μ’ ένα πιο διασκεδαστικό σημείο, να σας πω ότι η δεύτερη ανάγνωση του πρώτου σλάιντ που είδατε που αφορά την ανεργία στις διάφορες περιοχές, μπορεί να ερμηνευθεί είτε επειδή οι περιοχές με χαμηλή ανεργία έχουν να κάνουν με τον τουρισμό, ή επειδή εκπροσωπούνται εδώ με δυο Υφυπουργούς –διαλέγετε και παίρνετε.\nΠροφανώς η έμφαση που δίνουμε εμείς είναι σ’ αυτό το νομοσχέδιο και θα προτιμούσα οι περισσότερες ερωτήσεις να είναι γύρω απ’ αυτό, αλλά αν υπάρχουν άλλα θέματα τα οποία θέλετε να ρωτήσετε, θα χαρούμε ν’ απαντήσουμε.\nΗ. ΒΙΣΚΑΔΟΥΡΑΚΗ («TRAVEL TIMES»): Κύριε Υπουργέ, θέσατε ως βασική παράμετρο για τις επενδύσεις για την τουριστική κατοικία, ότι αν οι Υπηρεσίες δεν ελέγξουν εντός εύλογου χρονικού διαστήματος, ο επιχειρηματίας θα μπορεί να ξεκινήσει την οικοδόμηση. Σε περίπτωση που υπάρχει κάποια παράβαση ή οτιδήποτε, μπαίνουν οι Ελεγκτικές Αρχές και κάνουν έλεγχο; Τι ακριβώς γίνεται;\nΥΠΟΥΡΓΟΣ: Η διαδικασία η οποία ακολουθείται είναι ότι υποβάλλεται ο φάκελος, μέσα σε 10 μέρες ο φάκελος αυτός πρέπει να πάρει μια προέγκριση και η λειτουργία μπορεί να ξεκινήσει από εκείνη την ώρα. 50 μέρες μετά από την προέγκριση, οι Υπηρεσίες είναι υποχρεωμένες να ελέγξουν το κατάλυμα αν πληροί τις προϋποθέσεις τις οποίες έχουν ορίσει.\nΕάν δε γίνει αυτός ο έλεγχος αυτό δε σημαίνει ότι σταματάει η λειτουργία του καταλύματος. Συνεχίζεται η λειτουργία κανονικά, απλώς στην προκειμένη περίπτωση οι Υπηρεσίες είναι …\nΗ. ΒΙΣΚΑΔΟΥΡΑΚΗ: Και η ποινή είναι στον αρμόδιο υπάλληλο ας πούμε;\nΥΠΟΥΡΓΟΣ: Το νομοσχέδιο ακόμα δεν αναφέρεται σε ποινές, αλλά αυτό το οποίο εξασφαλίζουμε είναι ότι ο επενδυτής δεν πρόκειται να σταματήσει τη λειτουργία του επειδή δεν έχουν κάνει οι Υπηρεσίες τη δική τους δουλειά.\nΗ. ΒΙΣΚΑΔΟΥΡΑΚΗ: Και αν δεν επαρκούν οι υπάλληλοι;\nΥΠΟΥΡΓΟΣ: Μα γι’ αυτό ακριβώς και οι καθυστερήσεις υπάρχουν μέχρι σήμερα. Σημειώνω ότι οποιαδήποτε στιγμή ένα Υπουργείο όπως το Υπουργείο Υγείας μπορεί να κάνει υγειονομικούς ελέγχους, δε χρειάζεται να γίνει αναγκαστικά μέσα σ’ ένα χρονικό διάστημα και οι έλεγχοι αυτοί γίνονται έτσι κι αλλιώς. Απλά εδώ η λειτουργία αλλάζει έτσι, το ξεκίνημα της λειτουργίας αλλάζει ώστε να μπορεί να λειτουργήσει ο επενδυτής και να μη χάνει τα λεφτά του περιμένοντας τις Υπηρεσίες.\nΚ. ΝΤΕΛΕΖΟΣ («ΝΕΑ»): Κύριε Υπουργέ, πολλά απ’ όσα μας ανακοινώσατε σήμερα, πατάνε πάνω σ’ ένα μαγικό χαλί, το οποίο μαγικό χαλί έχει όνομα και λέγεται «Ειδικό Χωροταξικό για τον Τουρισμό». Μιας και είστε από τρία κόμματα πλέον σ’ αυτή την κυβέρνηση, θα ήθελα να πω το εξής: Το είχε το Ειδικό Χωροταξικό ο κ. Σουφλιάς ένα-δυο χρόνια και το χτένιζε, μετά το πήρε η κα Τίνα, το ξαναχτένιζε για άλλα δυο χρόνια και τώρα το χτενίζει, για όσο διάστημα είναι Υπουργός, ο κ. Παπακωνσταντίνου.\nΜήπως ξέρετε τελικά πότε θα τελειώσει το Ειδικό Χωροταξικό για τον Τουρισμό; Γιατί αυτό είναι η αφετηρία για όλα όσα μας είπατε.\nΥΠΟΥΡΓΟΣ: Έχετε δίκιο. Το Χωροταξικό του Τουρισμού υπάρχει κατ’ αρχήν, εδώ μιλάμε για την εξειδίκευσή του και προσπαθούμε να βοηθήσουμε κι εμείς στη λειτουργία του ΥΠΕΚΑ ώστε κάτι τέτοιο να προχωρήσει πιο γρήγορα. Ξέρετε ότι επισπεύδον Υπουργείο εδώ πέρα είναι το ΥΠΕΚΑ, αλλά η δουλειά που γίνεται και από τους δικούς μας τους φορείς στο Υπουργείο, σκοπεύει να θέσει τις δικές μας προτεραιότητες από τη μεριά του τουρισμού και να δούμε αν μπορεί να αλλάξει επαρκώς γρήγορα για να συμπληρωθούν όλες αυτές οι δραστηριότητες.\nΓ. ΑΝΔΡΗΣ («ΗΜΕΡΗΣΙΑ»): Εγώ θέλω να σταθώ στο θέμα με τα αλιευτικά σκάφη. Έχετε σκεφτεί μήπως ανοίγετε ακόμη ένα παράθυρο να δούμε θαλαμηγούς ή άλλα σκάφη αλιευτικά, καθώς μέχρι τώρα είχαμε τα επαγγελματικά, είχαμε τα αγωνιστικά, τώρα θα έχουμε και τα αλιευτικά. Και τα τεκμήρια που θα κυμαίνονται για τα αλιευτικά σκάφη;\nΥΠΟΥΡΓΟΣ: Εδώ να συμπληρώσει και ο κ. Νικητιάδης, αλλά η ουσία είναι διαφορετική. Τα σκάφη αυτά υπάρχουν. Το δικαίωμά τους να φιλοξενούν επισκέπτες για να δραστηριοποιηθούν σε αυτές τις δράσεις σήμερα, δεν υπάρχει. Δηλαδή είναι παράνομο σήμερα σε ένα αλιευτικό σκάφος να βάλεις έναν τουρίστα, ο οποίος θέλει να ψαρέψει. Ουσιαστικά αυτό που κάνει το νομοσχέδιο είναι να οριοθετεί με ποιο τρόπο μπορεί ένα τέτοιο αλιευτικό σκάφος να παρέχει μια τέτοια υπηρεσία.\nΓ. ΝΙΚΗΤΙΑΔΗΣ: Και τυπική προϋπόθεση είναι να είσαι ψαράς! Αν λοιπόν αυτοί που έχουν τα κότερα αποδειχθούν ψαράδες …\nΓ. ΑΝΔΡΗΣ («ΗΜΕΡΗΣΙΑ»): Θα νοικιάζονται αυτά τα σκάφη από τους τουρίστες;\nΓ. ΝΙΚΗΤΙΑΔΗΣ: Εκείνο που γίνεται είναι η ανάδειξη της αλιείας ως μιας μορφής παραγωγικής την οποία θέλουμε να μεταλαμπαδεύσουμε τον κάθε επισκέπτη που θέλει να αντιληφθεί με ποιο τρόπο γίνεται το ψάρεμα, να συμμετάσχει σε αυτό, αν έχει και καταλύματα να ζήσει μαζί με τον ψαρά να ξυπνήσει με τον ψαρά να πάει μαζί του στη βάρκα ή στο καΐκι, να πιάσει τα δίχτυα να τον βοηθήσει να τα ξεψαρίσει, να ρίξει δίχτυα, να σηκώσει δίχτυα, να ρίξει παραγάδι, να σηκώσει παραγάδι. Όλα αυτά, που είναι η διαδικασία του ψαρέματος.\nΔΗΜΟΣΙΟΓΡΑΦΟΣ: Το ψάρεμα όμως μπορεί να γίνει και από ένα τρεχαντήρι και από ένα σκάφος 15-20 μ.\nΓ. ΝΙΚΗΤΙΑΔΗΣ: Ναι εντάξει αλλά απαραίτητη προϋπόθεση είναι να είναι ψαράς αυτός.\nΔΗΜΟΣΙΟΓΡΑΦΟΣ: Ο συνάδελφος ρωτάει την ανάγκη εισαγωγής αυτής της νέας μορφής τουρισμού.\nΓ. ΝΙΚΗΤΙΑΔΗΣ: Αυτή η μορφή τουρισμού λειτουργεί ήδη με πολύ μεγάλη επιτυχία στην Ιρλανδία, στη Ιταλία και ούτως ή άλλως είμαστε σε μια επαφή με αντίστοιχες Οργανώσεις και με τον Οργανισμό Τουρισμού στην Ιταλία έτσι ώστε να κάνουμε και μια επίσκεψη προκειμένου κατά τη διαδικασία γιατί τώρα έχουμε μια διαβούλευση θα κρατήσει ένα – ενάμιση μήνα, αυτό έπρεπε ήδη να το έχουμε κάνει.\nΑλλά μπορούμε και να κάνουμε κάποιες επισκέψεις, είχαν προγραμματιστεί δηλαδή κάποιες επισκέψεις και θα έρθουν κι εδώ άνθρωποι δεδομένου ότι για πρώτη φορά εφαρμόζεται επαγγελματικός αλιευτικός τουρισμός στην Ελλάδα, όμως οι ψαράδες σε πολλές περιοχές χωρίς να έχουμε την προς τούτο άδεια, πάρα πολλές φορές παίρνουν κόσμο ο οποίος ενδιαφέρεται να πάει μαζί τους σε ένα καΐκι και να παρακολουθήσει τη διαδικασία και εδώ θα έχουμε και πολλές μορφές από αλιεία ξιφία μέχρι παραγάδι μέχρι οτιδήποτε. Μια λειτουργία συστηματική όπως ακριβώς είναι η ζωή των ψαράδων.\nΔΗΜΟΣΙΟΓΡΑΦΟΣ: Θα έχει εισιτήριο αυτό;\nΓ. ΝΙΚΗΤΙΑΔΗΣ: Βεβαίως αυτό μπορεί να είναι και μέσα σε ένα συνολικό πακέτο όχι απλώς θα έχει εισιτήριο. Δηλαδή θα είναι ένα τουριστικό πακέτο συνολικό πολλές φορές.\nΥΠΟΥΡΓΟΣ: Συγνώμη σε αυτό που λέτε για να μην γίνει παρεξήγηση. Πρέπει να είναι επαγγελματικό αλιευτικό σκάφος άρα να έχει και επαγγελματικά αλιευτικά εργαλεία. Άρα ένα κότερο, ένα γιοτ δεν μπορεί να πάρει άδεια αλιευτικού σκάφους για να το κάνει αυτό.\nΝ. ΦΙΛΙΠΠΙΔΗΣ («ΣΚΑΙ» ΚΑΙ «ΙΣΟΤΙΜΙΑ»): Θα ήθελα να ρωτήσω απλώς επειδή ακούσαμε για το πώς θα λειτουργούν τα καταλύματα και πόσο γρήγορα θα έρχονται οι άδειες, τι γίνεται με τις αδειοδοτήσεις των μεγάλων επενδύσεων, των μεγάλων σύνθετων επενδύσεων και πως αυτές μπορούν να ξεπαγώσουν. Ξέρουμε ότι υπάρχει ένας μεγάλος αριθμός οι οποίες για τον έναν ή τον άλλον λόγο είναι κολλημένες σε διάφορα και οι φάκελοί τους μέχρι πρότινος τους χειριζόταν ο Αντιπρόεδρος της Κυβέρνησης. Τώρα που βρίσκεται αυτή η υπόθεση;\nΥΠΟΥΡΓΟΣ: Κατ’ αρχήν να πω ότι το νομοσχέδιο αυτό είναι μέσα σε ένα ευρύτερο πλαίσιο των πραγμάτων που γίνονται για τον τουρισμό και στο επενδυτικό του κομμάτι αλλά και στον τρόπο λειτουργίας. Από τις προγραμματικές δηλώσεις που έχουμε κάνει, στόχος μας γι’ αυτή τη χρονιά είναι να προχωρήσουμε διάφορα πράγματα τα οποία θέλουμε για να συνεχίσει η ανάπτυξη του τουρισμού, να γίνει πιο ανταγωνιστικός ο ελληνικός τουρισμός, να μειωθούν τα διάφορα κόστη στα αεροδρόμια, ενδεχομένως στην εστίαση και ούτω καθ’ εξής και σε όλα αυτά είμαστε σε συνεργασία με τα αρμόδια Υπουργεία.\nΜέσα σε αυτό το πλαίσιο η απλοποίηση των διαδικασιών αφορά πάρα πολλές διαφορετικές επενδύσεις. Εγώ δίνω μια έμφαση στις μικρές και μεσαίες επιχειρήσεις σε ό,τι αφορά το θέμα του τουρισμού υπαίθρου, διότι πιστεύουμε ότι εκεί μπορεί να είναι η αιχμή της ανάπτυξης, αλλά η απλοποίηση των διαδικασιών αφορά τα πάντα. Αφορά τον τρόπο με τον οποίο θα πάρει ένα Σήμα μια τουριστική επιχείρηση.\nΤο λέω αυτό διότι οι διαδικασίες απλοποίησης που ξεκίνησαν στην αρχή της προηγούμενης Κυβέρνησης αφορούσαν το λεγόμενο fast track. Το fast track είναι μια προσπάθεια κατά κύριο λόγο το ελληνικό Δημόσιο να βοηθήσει ένα επενδυτή να περάσει μέσα από το λαβύρινθο της ελληνικής Δημόσιας Διοίκησης. Αυτό το οποίο όμως πρέπει να γίνει, παίρνει περισσότερο χρόνο αλλά πρέπει να γίνει, είναι να απλουστευτεί η διαδικασία. Αν είχαμε απλές διαδικασίες δεν θα χρειαζόταν καθόλου το fast track και fast track δεν υπάρχει σε όλες τις χώρες του κόσμου, υπάρχει εκεί που η γραφειοκρατία δημιουργεί αγκυλώσεις.\nΓια να κάνεις όμως αυτή τη δουλειά, πρέπει να κάτσεις πολύ πρακτικά να δεις τι είναι αυτή η διαδικασία η οποία σήμερα ακολουθεί ένας επενδυτής και γι’ αυτό δουλέψαμε πάρα πολύ και με το ΣΕΤΕ και με το Ξενοδοχειακό Επιμελητήριο Ελλάδας για να μας εξηγήσουν όλες τις διαδικασίες μέσα από τα μάτια του επενδυτή να δούμε ποιες από αυτές τις διαδικασίες ήταν διπλές και μπορούσαν να αφαιρεθούν και ποιες από αυτές τις διαδικασίες ουσιαστικά ήταν διαδικασίες που δημιουργούσαν δουλειά για το δημόσιο χωρίς πραγματικά να εξασφαλίζουν κάτι για τον καταναλωτή αυτών των υπηρεσιών.\nΜε αυτή τη λογική προχωρήσαμε. Πρέπει να σας πω ότι για να απλοποιηθεί μια διαδικασία τόσο περίπλοκη δεν μπορεί να βασιστεί κανείς στους ανθρώπους οι οποίοι εμπλέκονται σε αυτές τις διαδικασίες γιατί αυτοί που εμπλέκονται στις διαδικασίες θεωρούν δεδομένο ότι αυτά τα πράγματα πρέπει να συμβούν και ότι πρέπει να συμβούν με ένα συγκεκριμένο τρόπο.\nΈτσι λοιπόν θέλει πολύ δουλειά εξωτερικών συνεργατών, συμβούλων και ούτω καθ’ εξής για να μπορέσει να αποτυπωθεί η διαδικασία και να δεις πως μπορεί να διορθωθεί. Είναι όμως απαραίτητη η διαδικασία. Εκεί που δεν –αν θέλετε- δημιουργείται πρόβλημα τους καταναλωτές, να φεύγουν οι διαδικασίες, έτσι ώστε ο επενδυτής να μπορεί να έρθει.\nΣαν κράτος παραμένει η δική σου η αρμοδιότητα να ελέγξεις τον επενδυτή ότι κάνει σωστά τη δουλειά του, αλλά είναι εντελώς διαφορετική η νοοτροπία να ξεκινάς και να λες, ότι ο άνθρωπος είναι παράνομος μέχρι απόδειξης του αντιθέτου και είναι διαφορετικό να λες, ότι σε θεωρώ νόμιμο μέχρι απόδειξη του αντιθέτου. Αυτή είναι η διαφορά της φιλοσοφίας και αυτό κάνει διαφορά είτε είσαι μεγάλη επένδυση, είτε είσαι μεσαία επένδυση, είτε είσαι μικρή επένδυση.\nΘεωρούμε ότι οι διαδικασίες θα αυξηθούν και ελπίζουμε ότι με τον τρόπο αυτό θα μειωθούν και οι παρανομίες που συμβαίνουν αυτή τη στιγμή. Γιατί όπως γνωρίζετε, πολλές φορές έχουν γίνει πράγματα απλώς για να παρακάμψει κανείς τη διαδικασία.\nΤώρα σε ότι αφορά τις μεγάλες επενδύσεις, αυτές έχουν μεταφερθεί κατά κύριο λόγο από την ΕΤΑ στο Ταμείο, αν θέλετε, το Ταμείο είναι αυτό που αυτή τη στιγμή έχει την αρμοδιότητα της αξιοποίησης των περιουσιακών στοιχείων.\nΗ αξιοποίηση όμως αυτή δεν θα μπορούσε να γίνει εάν δεν προχωρούσαμε και την τουριστική κατοικία όπως προχώρησε και την απλοποίηση των διαδικασιών και όλες τις άλλες δουλειές που γίνονται σε επίπεδο τουρισμού για να μπορέσουμε να κάνουμε αυτές τις επενδύσεις πιο προσοδοφόρες στους επενδυτές.\nΟι λόγοι για τους οποίους μέχρι σήμερα πολλές απ’ αυτές τις επενδύσεις δεν αξίζανε την προσοχή επενδυτών, ακόμα δηλαδή και την εποχή που τα κέρδη ήταν πολύ πιο εύκολα δεν μπορούσαμε να βρούμε επενδυτές, ήταν επειδή μπλεκόντουσαν γραφειοκρατικά ή νομικά ή οτιδήποτε άλλο.\nΜε την προώθηση αυτών των διατάξεων ανοίγουν οι δρόμοι αν θέλετε για να μπορούν οι επενδυτές να έρθουν και να επενδύσουν στη χώρα μας.\nΚ. ΧΑΛΚΙΑΔΑΚΗΣ («ΑΠΕ»): Θέλω να ρωτήσω επειδή είπατε για το χρόνο του νομοσχεδίου, πότε πιστεύετε ότι θα είναι νόμος του κράτους, θα προλάβετε σ’ αυτή την Κυβέρνηση;\nΥΠΟΥΡΓΟΣ: Ναι. Αυτό το οποίο, το έχω συζητήσει αυτό το νομοσχέδιο με τον Πρωθυπουργό σε μια πρώτη φάση, εκκρεμεί άλλη μία συνάντηση στην αρχή της χρονιάς, εν τω μεταξύ θα μπει σε διαβούλευση για να έχουμε, γιατί θέλουμε να ακούσουμε και τις απόψεις του χώρου γι’ αυτά τα θέματα, αν και έχει υπάρξει μια συνεργασία για να φτάσουμε ως εδώ προφανώς, αλλά θα δοθεί η ευκαιρία για πολύ μεγαλύτερη συμμετοχή του κόσμου που εμπλέκεται μ’ αυτά τα θέματα.\nΜετά υπολογίζουμε ότι θα γίνει η παρουσίαση του στο Υπουργικό σε περίπου 2 ή 3 εβδομάδες μετά την καινούργια χρονιά και από εκεί και πέρα θα δρομολογηθεί για τις αρμόδιες Επιτροπές.\nΚ. ΧΑΛΚΙΑΔΑΚΗΣ («ΑΠΕ»): Και μια τελευταία ερώτηση σχετικά με το σήμα ποιότητας στον αγροτουρισμό καταλυμάτων. Τα υπάρχοντα καταλύματα θα εμπλακούν και σε μια διαδικασία εκ νέου αδειοδότησης;\nΥΠΟΥΡΓΟΣ: Όχι. Σε ότι αφορά αυτό, αυτό το οποίο μπορούν να κάνουν είναι να συμπληρώσουν, να πουν ότι εγώ είχα ένα κατάλυμα, αλλά επειδή τηρώ τις προδιαγραφές για να γίνει αγροτουριστικό, να καταγραφεί ως κατάλυμα στον τουρισμό υπαίθρου συμπληρώνω τα στοιχεία που χρειάζεται για να μπορώ να πάρω το σήμα.\nΔΗΜΟΣΙΟΓΡΑΦΟΣ: Εγώ, πρώτα απ’ όλα να πω ότι είναι πάρα πολύ καλά όλα αυτά που έχετε εξαγγείλει. Περιμένω να γίνουν όμως πράξη …\nΥΠΟΥΡΓΟΣ: Ποιο το νομοσχέδιο ή να αρχίσουν οι επιχειρήσεις να λειτουργούν;\nΔΗΜΟΣΙΟΓΡΑΦΟΣ: Ναι το νομοσχέδιο, να αρχίσουν οι επιχειρήσεις να λειτουργούν. Μέχρι όμως να γίνουν όλα αυτά έχετε μία δύναμη στα χέρια μας που είναι τα Μουσεία μας, τα οποία είναι κλειστά, σημαντικά Μουσεία είναι κλειστά. Ήδη έχουμε έναν τουρισμό που έρχεται …\nΥΠΟΥΡΓΟΣ: Όπως για παράδειγμα;\nΔΗΜΟΣΙΟΓΡΑΦΟΣ: Ηράκλειο, Σαντορίνη, δίπλα μπροστά από το Υπουργείο σας το Εθνικό Αρχαιολογικό υπολειτουργεί. Φέρανε ανθρώπους οι οποίοι δουλεύανε πριν στους Σιδηροδρόμους για να κάνουν τους φύλακες. Αυτά δεν συνάδουν με το πνεύμα που θέλετε να δείξετε και να προωθήσετε.\nΕγώ δεν λέω, καλές οι επενδύσεις, να έρθουν πρώτα.\nΥΠΟΥΡΓΟΣ: Είναι αρκετά ερειστική η ερώτησή σας. Ακριβώς επειδή ξέρω ότι γνωρίζετε τα θέματα. Και το Ηράκλειο το ξέρετε και την Σαντορίνη την ξέρετε …\nΔΗΜΟΣΙΟΓΡΑΦΟΣ: Γιατί είναι ερειστική η ερώτησή μου, όταν επί δύο χρόνια λέτε, ότι θα ανοίξουν, θα ανοίξουν, θα ανοίξουν. Ανοίξτε τα σας παρακαλώ.\nΥΠΟΥΡΓΟΣ: Πότε μπήκε η διαδικασία για να ανοίξει η Σαντορίνη;\nΔΗΜΟΣΙΟΓΡΑΦΟΣ: Δεν ξέρω, εγώ δεν είμαι Υπουργός, εσείς θα μου πείτε.\nΥΠΟΥΡΓΟΣ: Πότε μπήκαν οι μελέτες στο ΕΣΠΑ;\nΔΗΜΟΣΙΟΓΡΑΦΟΣ: Γιατί με ρωτάτε Υπουργέ μου;\nΥΠΟΥΡΓΟΣ: Γιατί ξέρετε πάρα πολύ καλά τις απαντήσεις. Και οι απαντήσεις είναι ότι αυτά όλα έχουν δρομολογηθεί κάτω απ’ αυτή την Κυβέρνηση, ενώ δεν είχε γίνει τίποτα μέχρι τώρα. Και το να ζητάτε μία απάντηση γι’ αυτά τα θέματα τα οποία τα ξέρετε πάρα πολύ καλά πιστεύω, ότι δεν έχει καμία σχέση πρώτον με το θέμα το οποίο έχουμε μπροστά μας. Και δεύτερον, με τα θέματα τα οποία έτσι κι αλλιώς έχετε γράψει πάρα πολλές φορές.\nΞέρετε πολύ καλά, ότι και το Ηράκλειο και η Σαντορίνη δρομολογήθηκαν κάτω απ’ αυτή την Κυβέρνηση και δρομολογήθηκαν επειδή είχαν κολλήσει τόσο καιρό και οι υποθέσεις αυτές ξεκόλλησαν από μας. Ε, από την ώρα που θα ξεκολλήσουν μέχρι την ώρα που θα ανοίξει η Σαντορίνη και το Ηράκλειο έχει μία διαδικασία την οποία ξέρετε ότι παίρνει χρόνο και εκεί βρισκόμαστε τώρα. Σε ότι αφορά τη Σαντορίνη συγκεκριμένα θα ανοίξει φέτος.\nΔΗΜΟΣΙΟΓΡΑΦΟΣ: Εγώ ξέρω ότι το Ηράκλειο και η Σαντορίνη είναι από μόνα τους πολύ ισχυρά brand name για τη χώρα και αυτά θα πρέπει να υπερασπιστούμε. Ξέρω ότι το BBC πρόσφατα έβγαλε πρώτο προορισμό τη Σαντορίνη …\nΥΠΟΥΡΓΟΣ: Προτείνετε δηλαδή να μπει κάποιος επισκέπτης στη Σαντορίνη χωρίς να έχουμε εξασφαλίσει την ασφάλειά του;\nΔΗΜΟΣΙΟΓΡΑΦΟΣ: Όχι – όχι, απλά πιστεύω ότι θα μπορούσε να είχε γίνει.\nΥΠΟΥΡΓΟΣ: Αλλά αφήστε τους ανθρώπους να κάνουν τη δουλειά τους, να εξασφαλίσουμε την ασφάλειά του και τότε θα ανοίξει για το κοινό.\nΔΗΜΟΣΙΟΓΡΑΦΟΣ: Είδατε που δεν είμαι ερειστική λοιπόν, διότι …\nΥΠΟΥΡΓΟΣ: Δεν ξέρω τι προτείνετε.\nΔΗΜΟΣΙΟΓΡΑΦΟΣ: Εγώ εδώ ήθελα να καταλήξουμε, ότι θα δούμε πότε θα υλοποιηθεί και αυτό το νομοσχέδιο που φέρατε.\nΥΠΟΥΡΓΟΣ: Όχι ξέρετε πάρα πολύ καλά ότι σε ότι τη Σαντορίνη που είναι ένας χώρος τον οποίο ξεκινήσαμε τη διαδικασία σ’ αυτό το Υπουργείο και με τη συγκεκριμένη πολιτική ηγεσία, έχει προχωρήσει καλά, θα ανοίξει φέτος πριν από το καλοκαίρι.\nΤο Ηράκλειο ξέρετε ότι είναι ένα πάρα πολύ μεγάλο έργο το οποίο πάλι εμείς εντάξαμε στις διαδικασίες που χρειάζεται για να χρηματοδοτηθεί η δουλειά που πρέπει να γίνει. Και όταν τελειώσουν αυτές οι εργασίες που παίρνουν χρόνο, θα ανοίξουν για το κοινό.\nκα ΠΟΥΤΕΤΣΗ («ΒΗΜΑ»): Ήθελα να αναφερθώ στον τουρισμό υπαίθρου. Επειδή ως επί το πλείστον η ενδοχώρα βασίζεται στον εσωτερικό τουρισμό και φαντάζομαι ότι με το νομοσχέδιο στοχεύετε στην εξωστρέφεια, ήθελα να ρωτήσω σε τι άλλες ενέργειες που έχουν να κάνουν με την προώθηση του τουρισμού υπαίθρου και την υποστήριξη του με την προσβασιμότητα της υπαίθρου από το εξωτερικό στοχεύετε να προχωρήσουμε για να στηριχθεί αυτή η πρωτοβουλία;\nΥΠΟΥΡΓΟΣ: Εκτός από τη διαδικασία που γίνεται για να οριοθετηθεί το τι είναι τουρισμός υπαίθρου, τι είναι αγροτουρισμός, τι είναι αλιευτικός τουρισμός, αυτό το οποίο γίνεται είναι ότι όπου μπορούμε εντάσσουμε διαδικασίες στο ΕΣΠΑ έτσι ώστε να αναπτυχθούν οι υποδομές που χρειάζονται για να γίνει αυτή η δουλειά πιο αποτελεσματική.\nΝα σας δώσω ένα παράδειγμα. Η δουλειά που γίνεται στον Όλυμπο, στον Παρνασσό, μπορούν να σας πουν εδώ οι αρμόδιοι περισσότερα για το πως οι διαδρομές αυτές μπορούν να οργανωθούν καλύτερα, έτσι ώστε οι επισκέπτες που θα έρθουν από το εξωτερικό να βρουν μια βασική υποδομή διαθέσιμη.\nΑπό κει και πέρα όμως, αυτό το οποίο πάντα υπογραμμίζω σε όλες αυτές τις συζητήσεις που κάνουμε, είναι ότι δεν μπορεί να γίνει τίποτα, αν και ο ιδιωτικός τομέας δεν αναπτύξει τις ευκαιρίες που του δίνονται. Ένα Υπουργείο μπορεί να φτάσει μέχρι ένα σημείο. Πολύ κλασικό παράδειγμα είναι αυτά που ακούω κατά καιρούς για το θρησκευτικό τουρισμό.\nΗ Πολιτεία καλώς ή κακώς με το σκεπτικό του τουρισμού ή χωρίς το σκεπτικό του τουρισμού έχει αποκαταστήσει τα περισσότερα αν θέλετε βυζαντινά μνημεία τα οποία υπάρχουν στην Ελλάδα. Έχουν ξοδευτεί τρομερά χρήματα σε αναστηλώσεις και στην ανάδειξη αυτών των μνημείων. Αυτό που χρειάζεται πλέον είναι κάποιοι επιχειρηματίες να το διαφημίσουν αυτό στις αγορές που ενδιαφέρονται γι’ αυτού του είδους τουρισμού και να βάλουν τα λεωφορεία τα οποία θα μπορούν να πάρουν τους επισκέπτες από το ένα σημείο στο άλλο.\nΔεν μπορεί να ζητάμε και αυτό να το κάνει το κράτος. Το κράτος δημιουργεί τις υποδομές τις οποίες πρέπει να δημιουργήσει το κράτος, από κει και πέρα όμως πρέπει και ο ιδιωτικός τομέας να δίνει τις μεγάλες ευκαιρίες που έχει η Ελλάδα.\nΕνδεικτικά θα σας πω, νομίζω σας το έχω ξαναπεί παλιότερη φορά, είχα γνωρίσει έναν Ισραηλινό tour operator, ο οποίος φέρνει μικρές ομάδες Ισραηλινών στην Ελλάδα, τους πηγαίνει στα ελληνικά βουνά, καλλιεργούν προϊόντα ή εν πάση περιπτώσει μαγειρεύουν με την τοπική κοινωνία, γνωρίζουν τα ελληνικά ήθη και έθιμα κλπ. και μπαίνουν στο αεροπλάνο και πάνε στο Ισραήλ.\nΔεν μπορώ να καταλάβω δηλαδή γιατί αυτός ο άνθρωπος μπορεί να βγάλει το ψωμί του κάνοντας αυτό το πράγμα στην Ελλάδα και δεν μπορεί μια ελληνική οικογένεια στη Βόρειο Ελλάδα η οποία αυτή τη στιγμή χρειάζεται να έχει καινούριες ευκαιρίες για να αναπτύξει νέες δραστηριότητες που θα του φέρουν πλούτο.\nΔΗΜΟΣΙΟΓΡΑΦΟΣ: Δηλαδή συγνώμη, το σήμα ήταν το πρόβλημα που δεν αναπτυσσόταν ο αγροτουρισμός; Γιατί εγώ έτσι όπως το είδα είναι πάρα πολύ ωραίο, αλλά αυτοί οι άνθρωποι ήδη δραστηριοποιούνται. Ήδη δραστηριοποιούνται στην Ελλάδα όπως είπε συνάδελφος από τον εσωτερικό τουρισμό.\nΑυτός που έχει έναν ξενώνα, που έχει ένα περιβόλι δίπλα στον ξενώνα, ήδη προσφέρει το καλάθι, δεν πάει να αγοράσει στο μανάβη, τα δικά του προσφέρει. Και αυτά πουλάει και στους πελάτες του.\nΔΗΜΟΣΙΟΓΡΑΦΟΣ: Κάποιος που έχει οινοποιείο που είναι επισκέψιμο προσπαθεί να το προβάλει. Τι θα κερδίσει βγάζοντας ένα σήμα που θα λέει «εγκεκριμένη μονάδα τουρισμού υπαίθρου»;\nΥΠΟΥΡΓΟΣ: Αυτό το οποίο κάνει, όπως γίνεται και με το σήμα του ΕΟΤ σε ξενοδοχεία ή οτιδήποτε άλλο, σου οριοθετεί τι είναι η δραστηριότητα την οποία κάνει η συγκεκριμένη μονάδα και οριοθετώντας αυτή τη δραστηριότητα μπορεί μετά και να την προωθήσεις ως τέτοια δραστηριότητα και να την προβάλεις, αλλά και να στηριχθούν αυτά μέσα από διάφορα προγράμματα τα οποία υπάρχουν για τέτοιες δραστηριότητες. Ειδικά σε ότι αφορά τον αγροτουρισμό.\nΤο σημαντικό εδώ πέρα είναι ότι μπαίνουν κάποιοι κανόνες που οριοθετούν τη δραστηριότητα. Προφανώς κάποιοι άνθρωποι τα κάνουν αυτά χωρίς αναγκαστικά να έχουν οποιαδήποτε υποστήριξη ή αναγνώριση από το κράτος, αυτό είναι μια άλλη διαδικασία. Εάν όμως αυτοί οι άνθρωποι θέλουν να αναγνωρίζεται ως συγκεκριμένη δραστηριότητα η οποία μπορεί να στηριχτεί μέσα ας πούμε από ένα πρόγραμμα, αυτό το σήμα λειτουργίας σου δίνει την ευκαιρία να κάνεις αυτό το πράγμα.\nΔΗΜΟΣΙΟΓΡΑΦΟΣ: Το μητρώο θα γίνει. Εσείς θα προβάλετε κάποιο μητρώο; Αυτό θέλω να πω.\nΥΠΟΥΡΓΟΣ: Το μητρώο;\nΔΗΜΟΣΙΟΓΡΑΦΟΣ: Θα γίνει ένα μητρώο.\nΔΗΜΟΣΙΟΓΡΑΦΟΣ: Καταστημάτων και επιχειρήσεων κλπ. Αυτό το μητρώο όμως θα πρέπει κάπως να προβληθεί στο εξωτερικό.\nΥΠΟΥΡΓΟΣ: Απολύτως. Και το μητρώο το ίδιο πρέπει, αλλά και η διαφοροποίηση του τι κάνει αυτή τη δραστηριότητα να ορίζεται έτσι και τι κάνει τις άλλες δραστηριότητες να μην ορίζονται έτσι.\nΔΗΜΟΣΙΟΓΡΑΦΟΣ: Ήθελα να ρωτήσω, εδώ στο σχέδιο νόμου λέτε ότι πλαφόν τέλος πάντων ενός ξενοδοχείου που θα ενταχθεί στον τουρισμό της υπαίθρου, που θα έχει το ειδικό σήμα είναι 40 κλίνες. Δηλαδή κάποιος ο οποίος είχε ήδη ένα ξενοδοχειάκι και είχε 12 δωμάτια, δεν μπορεί να μπει; Υπάρχουν κάποιες προοπτικές, ούτως ώστε αυτός …;\nΔΗΜΟΣΙΟΓΡΑΦΟΣ: Ναι, μέχρι. Το μέχρι. Είναι κάποιος ο οποίος όμως ήδη είχε κατασκευάσει ένα κατάλυμα δήθεν αγροτουριστικό, που θέλει όμως να βάλει τις προδιαγραφές που εσείς θέλετε μέσα και είναι παραπάνω, είναι 2 δωμάτια παραπάνω.\nΥΠΟΥΡΓΟΣ: 42 ας πούμε.\nΔΗΜΟΣΙΟΓΡΑΦΟΣ: 42. Μπορεί αυτός να μπει σε αυτό το σύστημα;\nΥΠΟΥΡΓΟΣ: Κανονικά όχι, διότι πρέπει να μπει ένα όριο μεγέθους. Τώρα αν υπάρχουν απόψεις οι οποίες μπορεί να αλλάξουν και να μας πει κανείς ότι τόσο ποσοστό των ξενοδοχείων είναι μέχρι 45 ….\nΔΗΜΟΣΙΟΓΡΑΦΟΣ: Το λέω γιατί αυτοί οι άνθρωποι έχουν επιδοτηθεί με προγράμματα αγροτουριστικά.\nΥΠΟΥΡΓΟΣ: Μα γι’ αυτό σας λέω, ότι γι’ αυτό το βάζουμε σε διαβούλευση για να δούμε αν αυτά τα πράγματα τα οποία πρέπει να …\nΔΗΜΟΣΙΟΓΡΑΦΟΣ: Μάλιστα. Αυτό είναι το ένα ερώτημα. Και το δεύτερο, στο πλαίσιο της απομείωσης όλων των γραφειοκρατικών διαδικασιών για αδειοδότηση ξενοδοχείων ή ανανέωσης αδειών, αυτές θα συνεχιστούν να γίνονται από τον ΕΟΤ ή υπάρχει προοπτική να γίνεται αυτή η διαδικασία και από το Ξενοδοχειακό Επιμελητήριο Ελλάδος;\nΥΠΟΥΡΓΟΣ: Δεν το αποκλείω αυτό. Δεν έχω επαρκή στοιχεία για να σας πω ότι αυτή τη στιγμή μπορεί η δραστηριότητα να μεταφερθεί εκεί, αλλά όλες οι προσπάθειες που μπορούμε να κάνουμε όσο βοηθούν στο να απλοποιηθούν οι διαδικασίες, να έρχεται ο επενδυτής σε λιγότερη επαφή με το κράτος κλπ. τις βλέπουμε θετικά και αν ωριμάσουν όπως στην προκειμένη περίπτωση έγινε η απλοποίηση των διαδικασιών, τότε όλες τις επιλογές τις κρατάμε ανοιχτές.\nΠ. ΑΛΙΒΙΖΑΤΟΣ: Σχετικά μ’ αυτό το οποίο είπατε προηγουμένως για τον αγροτουρισμό, θέλω να σας πω το εξής, ότι όπως ξέρετε καλύτερα από όλους μας εσείς στην Ελλάδα, ο όρος αγροτουρισμός ήταν κατά κάποιο τρόπο παρεξηγημένος. Δηλαδή αν θα πάτε στο εξωτερικό και ιδίως εις την Ιταλία θα δείτε ότι οι μονάδες του αγροτουρισμού είναι πραγματικά αγροτουριστικές μονάδες.\nΕδώ θα δείτε ότι σε πολλές περιπτώσεις, επειδή δεν υπήρχε αυτό που κάνουμε τώρα εδώ στο Υπουργείο το θεσμικό πλαίσιο που να ορίζει σε λεπτομέρειες διάφορα πράγματα δημιουργούνταν μονάδας που φέρανε μεν τον τίτλο αγροτουρισμός, αλλά με συγχωρείτε δεν ήταν αγροτουρισμός, χωρίς αγρότες. Πηγαίνετε, θα δείτε ένα σωρό μέρη όπου έχουν εκεί πέρα, λένε, αγροτουριστική κλπ. που δεν είναι.\nΆρα σήμερα μ’ αυτό το νομοσχέδιο κάνουμε αυτό το οποίο γίνεται σε όλο τον κόσμο και ιδίως σε προηγμένες τουριστικά χώρες, όπως η Ιταλία. Στην Ιταλία και στις άλλες χώρες υπάρχει το θεσμικό πλαίσιο, ξέρουν αυτοί τι σημαίνει αγροτουρισμός και αυτό διακονούν.\nΛοιπόν, αυτό εις το μέλλον με το νομοσχέδιο αυτό πρόκειται να γίνει. Και να σας πω κάτι. Θα είναι πολύ μεγαλύτερα τα οφέλη εάν πραγματικά εφαρμοστούν και θα εφαρμοστούν οι πραγματικές διατάξεις και οι πραγματικές ιδιότητες του αγροτουρισμού απ’ αυτό που γίνεται σήμερα. Δηλαδή ο κάθε ένας ονομάζει κάτι αγροτουριστικό το οποίο δεν είναι αγροτουριστικό.\nΔΗΜΟΣΙΟΓΡΑΦΟΣ: Από τον τουρισμό της υπαίθρου να περάσουμε λίγο στον τουρισμό της πόλης. Χθες στο Ξενοδοχειακό Επιμελητήριο μαζί με τους ξενοδόχους της Αθήνας και τον Δήμαρχο της Αθήνας μας παρουσίασαν την κατάσταση του κέντρου.\nΜάθαμε ότι κλείνει και το 19ο ξενοδοχείο, μιλάμε για 3.000 κρεβάτια, μίλησαν για γκετοποίηση, για πλήρη έλλειψη ασφάλειας, το είδαμε με τα μάτια μας γιατί φιλοξενηθήκαμε σε ένα από τα πρόσφατα ανακαινισμένα, αλλά κλειστά πια ξενοδοχεία, βρέθηκε ένας ξενοδόχος ο οποίος είπε, ναι το δικό μου ξενοδοχείο το έκλεισα πριν δυο μήνες και μας κάλεσε εκεί να το δούμε, σε μια γειτονιά η οποία πράγματι στους περισσότερους προκάλεσε τρόμο και φάνηκαν μόνοι τους να πολεμούν.\nΑκούσαμε να χάνει έσοδα ο Δήμος, δεν μιλώ για τους επιχειρηματίες οι οποίοι είναι σε κατάσταση πάρα πολύ δύσκολη και η λίστα αυτή απ’ ότι καταλάβαμε δεν τελειώνει.\nΡωτώ αν το Υπουργείο έχει υπόψη του όλη αυτή την κατάσταση η οποία συμβαίνει στην Αθήνα και αν σκοπεύει να κάνει κάτι και τι;\nΥΠΟΥΡΓΟΣ: Είχαμε την ευκαιρία να συναντηθούμε πριν από περίπου 10 μέρες με τους ξενοδόχους της Αθήνας, ήταν η ετήσια τους Γενική Συνέλευση και είχα πάει. Αν θέλετε στην ομιλία που έκανα εκεί πέρα αναφέρω τα προβλήματα πώς τα βλέπουμε σήμερα και τι πιστεύουμε ότι πρέπει να γίνει αν θέλουμε να διορθωθούν κάποια πράγματα.\nΕπισημαίνω ότι σαν Υπουργείο Πολιτισμού – Τουρισμού έχουμε τη δυνατότητα παρέμβασης μέσα στην πόλη σε διάφορα επίπεδα, είτε με το ΕΣΠΑ και τα κτήρια τα οποία διορθώνονται είτε με τις, δεν ξέρω αν γνωρίζετε, αλλά τα χρήματα τα οποία παρακράτησε ο ΟΠΑΠ από τις ρήτρες βίας τις έδωσε για να ενισχυθούν τα προγράμματα απεξάρτησης στα ΟΚΑΝΑ στο κέντρο της Αθήνας.\nΓίνονται δράσεις οι οποίες έχουν φέρει πολλούς από τους φορείς του Υπουργείου Πολιτισμού στην πόλη να παίξουν θέατρο, να κάνουν παραστάσεις κ.ο.κ. για να βοηθηθεί αν θέλετε η ποιότητα ζωής στην πόλη. Υπάρχει ένα μεγάλο φάσμα από δράσεις που μπορεί να κάνει το Υπουργείο Πολιτισμού – Τουρισμού.\nΑπό εκεί και πέρα το πρόβλημα το οποίο είδατε και χθες και το πρόβλημα για το οποίο συζητήσαμε με την Ένωση των ξενοδοχείων της Αθήνας, είναι ευρύτερο. Για να λυθεί δεν αφορά ένα Υπουργείο, αλλά αφορά τον συντονισμό πολλών διαφορετικών φορέων για να λειτουργήσει σωστά.\nΣε ότι αφορά τον τουρισμό ειδικά, διότι το πρόβλημα του κέντρου της Αθήνας δεν είναι αμιγώς τουριστικό, έχει να κάνει πρώτα απ’ όλα με την ποιότητα της ζωής τη δική μας που ζούμε εδώ, αλλά σε ότι αφορά τον τουρισμό τα προβλήματα που έχουμε είναι πρώτον η εικόνα της βίας που βγαίνεις το εξωτερικό όχι διαδηλώσεις, οι εικόνες της βίας.\nΚαι δεύτερον, τα κλεισμένα αεροδρόμια και τα κλεισμένα λιμάνια. Επαναλαμβάνω όχι η απεργία αν θέλετε του τάδε ή του τάδε φορέα, αλλά ο κίνδυνος ότι μπορεί να φτάσω μέχρι την Αθήνα και μετά να μην βρω την πρόσβαση προς τον επόμενό μου προορισμό. Γι’ αυτό και αποφεύγουν οι επισκέπτες να κλείσουν την Αθήνα.\nΑλλά ακόμα και αυτοί που αποφασίζουν τελικά να έρθουν στην πόλη, σε β’ φάση αντιμετωπίζουν τα προβλήματα τα οποία σας έδειξαν οι ξενοδόχοι. Δεν νομίζω ότι υπάρχει καμιά αμφιβολία το πρόβλημα είναι πάρα πολύ σύνθετο και για να λυθεί θέλει μακροπρόθεσμες αλλαγές.\nΤο θέμα των ναρκωτικών το οποίο είναι ειδικό πρόβλημα εδώ στο Αρχαιολογικό Μουσείο κοιτάξαμε να βοηθήσουμε τη δημιουργία αυτών των υποδομών με το Υπουργείο Υγείας. Υπάρχουν άλλα πράγματα όμως τα οποία πρέπει να γίνουν σε ευρύτερο κυβερνητικό πλαίσιο τα οποία αν θυμόσαστε είχαν γίνει στο παρελθόν δύο ή ακόμα και τρία Υπουργικά Συμβούλια γι’ αυτό το θέμα και έχουν μπει και υπό την εποπτεία του Αντιπροέδρου.\nΔεν περιμένει κανείς βεβαίως ότι το μεταναστευτικό ή το πρόβλημα των ναρκωτικών θα λυθεί από τη μία μέρα στην άλλη, προβλήματα τα οποία είμαι βέβαιος ότι σας δείξανε οι ξενοδόχοι, τα έχουμε δει και εμείς, αλλά θα πάρει χρόνο.\nΤο σημαντικό είναι να γίνουν αυτές οι υποδομές, ώστε να μπορούμε να προβάλουμε την Αθήνα και αυτό το οποίο προβάλλουμε να είναι πιστό στην εμπειρία του επισκέπτη.\nΔΗΜΟΣΙΟΓΡΑΦΟΣ: Στο ενδιάμεσο δεν θα μπορούσε να υπάρχει η στοιχειώδης αστυνόμευση στο κέντρο;\nΔΗΜΟΣΙΟΓΡΑΦΟΣ: Σε συνέχεια της ερώτησης της συναδέλφου, ήθελα να πω, ότι από την Πέμπτη που έφυγε το Δελτίο Τύπου του Ξ.Ε.Ε. κάνει την εκδήλωση ξαφνικά βρέθηκε εκεί πέρα περιπολικό, το μάθανε, της αστυνομίας, συνεχείς περιπολίες αστυνομικών πεζοί και οι υδροφόρες του Δήμου καθαρίζανε κάθε μέρα τα τετράγωνα γύρω – γύρω. Είδαμε ένα άλλο σημείο.\nΥΠΟΥΡΓΟΣ: Δεν θα ήθελα να συσχετίσω τα δύο για ευνόητους λόγους. Αλλά αυτό το οποίο γνωρίζετε πολύ καλά είναι ότι τα θέματα του τουρισμού …\nΔΗΜΟΣΙΟΓΡΑΦΟΣ: Η συνάδελφος έπαθε πανικό χθες, η κα Καραγεώργου που ήρθε εκεί πέρα έπαθε πανικό.\nΔΗΜΟΣΙΟΓΡΑΦΟΣ: Καλά ήταν πολύ επιεικής σήμερα μαζί σας σε σχέση μ’ αυτά που άκουσε ο κ. Καμίνης.\nΥΠΟΥΡΓΟΣ: Το σέβομαι απολύτως. Η εμπειρία που ζει ένας επισκέπτης σ’ αυτά τα ξενοδοχεία είναι πλέον γνωστή και είναι πολύ σημαντικό ότι έχει κινητοποιηθεί και ο κόσμος του τουρισμού για να τα αναδείξει αυτά τα πράγματα.\nανείς και τα ποσοστά παντού έχουμε αξιοσημείωτες αυξήσεις, αλλά στην Αθήνα έχουμε μειώσεις και υπάρχουν πάρα πολλοί λόγοι γι’ αυτούς. Τα μεγάλα προβλήματα θέλουν έναν συντονισμό.\nΑπό εκεί και πέρα η δική μας η δουλειά είναι όπου μπορούμε στα Υπουργεία να σπρώχνουμε τέτοιες λύσεις, δεν θα τις έλεγα επιδερμικές, αλλά θα τις έλεγα λιγότερο αν θέλετε υποδομών, οι οποίες κατά καιρούς γίνονται και προωθούνται.\nΑλλά κακά τα ψέματα για να λυθεί πραγματικά το πρόβλημα της Αθήνας θέλει πολύ ουσιαστικές παρεμβάσεις και υποδομές που θα μπορούν αυτές τις παρεμβάσεις να τις κάνουν πράξη. Όσο δεν υπάρχουν αρκετές θέσεις ας πούμε στις φυλακές ή όσο δεν έχουν υλοποιηθεί ακόμα προγράμματα για την μετανάστευση κλπ. είναι πάρα πολύ δύσκολο, απλώς επιφανειακά να πάρεις το πρόβλημα και να το πας κάπου αλλού.\nΣυγκεκριμένα για τα ναρκωτικά πράγμα το οποίο κατά καιρούς όλοι μας λένε, γιατί δεν τους παίρνετε να τους πάτε κάπου αλλού, η λύση δεν είναι πάρτε τους να τους πάτε κάπου αλλού. Η λύση είναι να χρηματοδοτήσουμε τα ΟΚΑΝΑ για να μπορούν αυτοί οι άνθρωποι να βρουν μια λύση.\nΚαι πάλι αν θέλετε κλείνοντας να πω ότι όλα αυτά είναι μέσα σε ένα ευρύτερο πλαίσιο των πραγμάτων που έχουμε πει κατά καιρούς για τον τουρισμό, το υπογραμμίζω αυτό, γιατί το πλαίσιο οι περισσότεροι από εσάς το γνωρίζετε, αλλά αφορούν και τις προσπάθειες που γίνονται για την αύξηση της ανταγωνιστικότητας.\nΚαι βεβαίως την καινούργια προσπάθεια που θα γίνει για την προώθηση της Ελλάδας και μέσα από την νέα εταιρεία η οποία θα δημιουργηθεί και γενικά ο κόσμος έχει αρχίσει να αντιλαμβάνεται, τα άλλα Υπουργεία, αλλά και οι φορείς ότι το τουρισμός είναι η καλύτερη δυνατή πηγή ανάπτυξης αυτή τη στιγμή Ελλάδα, η πιο άμεση πηγή ανάπτυξης και το κλίμα το οποίο έχουμε προσπαθήσει να εμπνεύσουμε γίνεται ακόμα σεβαστό και από τα άλλα Υπουργεία.\nΚαι στην τελευταία μου συνάντηση με τον Πρωθυπουργό, ήταν προφανές ότι κι εκείνος το θέμα το τουρισμού το έχει ως πρώτη προτεραιότητα και θα συνεχίσουμε στο έργο το οποίο έχουμε ξεκινήσει.\nδείτε το σχέδιο νόμου ΝΣ_ΤΟΥΡΙΣΜΟΥ


Πέθανε στα 52 της το γνωστό μοντέλο Μαρία Μαχαίρα - Trelokouneli.gr\nΚυριακή 5 Απριλίου 2020 - 1:26\n- 20 Φεβρουαρίου 2020 0\nΥπήρξε ένα από τα γνωστά και περιζήτητα μοντέλα της δεκαετίας του ’80 με την καριέρα της στον χώρο του μόντελινγκ για καιρό να μεσουρανεί. Ο λόγος για τη Μαρία Μαχαίρα, η οποία έφυγε από τη ζωή μόλις στα 52 της χρόνια χτυπημένη από τον καρκίνο.\nΤην είδηση του θανάτου του πρώην μοντέλου έκανε γνωστή ο καλός της φίλος, Βασίλειος Κωστέτσος μέσα από τα social media.\n«Δυστυχώς άσχημα νέα…. Καλό Ταξίδι Αγαπημένη μας Μαρία…έφυγες νωρίς….και ήσουν ένα κορίτσι γεμάτη ζωή!…η ψυχή της παρέα… θα θυμάμαι πάντα το αξέχαστο Δεκαπενταύγουστο στην Αγαπημένη σου Λευκάδα!», έγραψε στο μήνυμά του.\nΗ Μαρία Μαχαίρα ήταν παντρεμένη με τον Ρομπέρτο Μαχαίρα και είχαν αποκτήσει μια κόρη. Η κηδεία της θα γίνει σήμερα την Πέμπτη ενώ το προφίλ της στο facebook έχει «πλημμυρίσει» από συγκινητικά μηνύματα φίλων της, που δεν μπορούν να πιστέψουν πως έφυγε από κοντά τους.


AKTINA : Του έκοψαν τη σύνταξη για... 31 ευρώ από τον Καναδά\n«Ούτε τα φάρμακα της εβδομάδας δεν μπορώ να αγοράσω με το ποσό αυτό. Είναι στα καλά τους; Ας μου κόψουν τη σύνταξη του Καναδά, τόνισε ο 71χρονος συνταξιούχος στη «Ροδιακή» και συμπλήρωσε :\n«Επικοινώνησα με τον Καναδά κι όταν ζήτησα να μου την κόψουν, μου απάντησαν ότι κύριε εδώ έχουμε σοβαρό κράτος, εργαστήκατε, κάποια χρόνια και τώρα που συμπληρώσατε το όριο ηλικίας σας δικαιούστε αυτό το ποσό. Έχουμε κρατικές συμβάσεις, δεν μπορούμε να σας κόψουμε τη σύμβαση.\nΚοιτάξτε να πείσετε και το δικό σας κράτος να σοβαρευτεί».\n«Αγαπητέ πρόεδρε, θέλω να μάθετε την αληθινή μου ατυχία. Αυτή η κυβέρνηση της Νέας Δημοκρατίας, που για αυτήν έχω δώσει προσωπικά μεγάλους αγώνες, με «πληρώνει» σήμερα, κόβοντάς μου τη σύνταξη των 342 ευρώ που έπαιρνα, από τις 23 Δεκεμβρίου 2013.\nΗ δικαιολογία είναι ότι επειδή παίρνω σύνταξη 31 ευρώ από τον Καναδά στον οποίο εργάστηκα όταν είχα μεταναστεύσει από τα 19 μου χρόνια μέχρι τα 27 μου χρόνια που επέστρεψα στη Ρόδο.\nΟυσιαστικά με καταδικάζετε σε θάνατο.\nΣήμερα, τόσους μήνες μετά, όπου κι αν πήγα ότι κι αν έκανα κανείς δεν μου έδωσε λύση. Μου είπαν έτσι λέει ο νόμος. Κι εγώ τους έλεγα ότι τους νόμους τους φτιάχνετε εσείς.\nΗ κυβέρνηση με εγκατέλειψε. Λυπάμαι που είμαι Έλληνας και που επέστρεψα στη χώρα και στο νησί μου.,\nΣας ικετεύω κύριε Σαμαρά να κοιτάξετε σήμερα κιόλας το ζήτημα αυτό και να αναθεωρήσετε με άλλο νόμο την αδικία αυτή.\nΣε άλλη περίπτωση κανείς δεν πρόκειται ν’ αντέξει..!»\nΑναρτήθηκε από Eleni D στις 1:53 π.μ.


Έγκλημα στην Κέρκυρα: Υιοθετήθηκε ο σκύλος της δολοφονημένης Αγγελικής\nCNN.gr 10/1/2019 www.cnn.gr\nΗ στυγερή δολοφονία της 29χρονης Αγγελικής στην Κέρκυρα από τον πατέρα της, ο οποίος έθαψε, μετά από επτά συνεχή χτυπήματα με σιδερόβεργα, το άψυχο σώμα της κόρης του στην αυλή του σπιτιού του, προκάλεσε σοκ στο πανελλήνιο.\nΟ Ρόκυ ήταν εκείνος που οδήγησε τους αστυνομικούς στο σημείο, όπου ο 52χρονος παιδοκτόνος έθαψε την κόρη του.\n«Το σκυλί γρύλιζε και έκλαιγε πάνω από το σημείο, ενώ όλες τις τελευταίες ημέρες, κινείται ανήσυχος, ανάμεσα στην είσοδο και το σημείο, όπου εντοπίστηκε νεκρή η 29χρονη», ανέφεραν οι αστυνομικοί που ανέλαβαν τη διερεύνηση της υπόθεσης.\n«Ο σκύλος που μετά το φονικό έγινε διάσημος σε όλη την Ελλάδα υιοθετήθηκε σήμερα από ένα θαυμάσιο ζευγάρι και από εδώ και στο εξής θα απολαμβάνει την αγάπη και την φροντίδα ενός ζεστού σπιτικού. Τους ευχαριστούμε πολύ πολύ. Για να προλάβω κακόβουλα σχόλια, να τονίσω ότι η υιοθεσία έγινε με όλα τα νόμιμα μέσα και αφού το σπίτι είχε ελεγχθεί από πριν», αναφέρεται στην ανάρτηση για την υιοθεσία του.\nΈγκλημα στην Κέρκυρα: «Σκέφτηκα να δώσω τέλος στη ζωή μου», λέει ο πατέρας Αγγελικής


Με μεγάλη λύπη πληροφορηθήκαμε ότι έφυγε χθες ο Χρήστος Ναπ. Τσιόλας (1968-2021), ένας από τους πιο γνήσιους εθελοντές συμπαραστάτες του Ιστορικού-Λαογραφικού Μουσείου «Λ. & Ν. Σακελλαρίου» του ΔΟΠΑΚ.\nΟ Χρήστος Τσιόλας, καταξιωμένος ερευνητής της ιστορίας του Δευτέρου Παγκοσμίου Πολέμου στη Θεσσαλία και συγγραφέας ενός βιβλίου, είχε φροντίσει να περιέλθουν στο μουσείο πολλές δωρεές, είχε αναλάβει εθελοντικά να το τροφοδοτεί με πληροφορίες γύρω από δημοπρασίες αντικειμένων που το αφορούσαν αλλά και χορηγούς και συλλέκτες, συμμετείχε εθελοντικά στην ερευνητική του ομάδα αποδελτιώνοντας και συστηματοποιώντας το αρχειακό υλικό που αφορούσε τη δεκαετία του 1940, εμψύχωνε δράσεις, προσέφερε πάντα όσο, όπου και όπως μπορούσε. Έφυγε απροσδόκητα και πρόωρα, αφήνοντας ένα δυσαναπλήρωτο κενό στο μουσείο, όπου υπηρέτησε αρχικά ως ασκούμενος φύλακας του Δημοσίου ΙΕΚ και στη συνέχεια σταθερά ως εθελοντής εξωτερικός συνεργάτης επί σειρά ετών.\nΤο Δ.Σ. του ΔΟΠΑΚ εκφράζει τη βαθειά του θλίψη στην οικογένειά του και αποφάσισε ομόφωνα να αφιερώσει στη μνήμη του τις δράσεις που θα εγκαινιάσει την προσεχή Παρασκευή, 24 Σεπτεμβρίου 2021 με τίτλο «Από αγάπη για την Ελλάδα», σε συνεργασία με το Γαλλικό Ινστιτούτο Λάρισας και την Περιφερειακή Ενότητα Καρδίτσας. Είναι η ελάχιστη ανταπόδοση τιμής για την συνολική προσφορά του στο Μουσείο Πόλης αλλά και για τη συνεισφορά του στην προετοιμασία των συγκεκριμένων δράσεων, τις οποίες δεν είχε την ηθική ικανοποίηση να δει να υλοποιούνται.


Για το σώμα μου αποφασίζω εγώ! Εκδόσεις Μίνωας.\nΣήμερα θα σου μιλήσω για ένα βιβλίο των εκδόσεων Μίνωας που πρέπει οπωσδήποτε να υπάρχει στην βιβλιοθήκη του παιδιού σου. Είναι ένα βιβλίο με το οποίο θα αποκτήσει σημαντικές γνώσεις και δεξιότητες ως προς την σωματική του ασφάλεια.\nΞεκινάει μιλώντας για τα συναισθήματα που μπορεί κάποιος να νιώσει και πως καλό είναι το παιδί να μιλάει σε κάποιον ενήλικα που εμπιστεύεται και να του λέει αν είναι χαρούμενο, λυπημένο, αν νιώθει ασφάλεια ή ανασφάλεια, κ.ο.κ. Στην συνέχεια κάνει εισαγωγή στα πρώτα σημάδια ανησυχίας που μπορεί να νιώσει ένα παιδί κάποια στιγμή και ποια είναι αυτά. Προτείνει να μάθουμε στο παιδί μας ότι μπορεί να έχει ένα δίκτυο ασφαλείας το οποίο θα αποτελείται από 5 ενήλικες που εμπιστεύεται, ώστε όταν νιώσει κάποιο σημάδι ανησυχίας να το πει σε κάποιον από αυτούς τους 5.\nΈπειτα, μιλάει για τα απόκρυφα σημεία και τα ονοματίζει με τους σωστούς όρους κάτι που πολλοί γονείς δεν το κάνουμε. Δίνει ιδιαίτερη έμφαση τονίζοντας ότι, κανείς δεν πρέπει να αγγίζει το παιδί σε αυτά τα σημεία και πως τον έλεγχο για το σώμα του τον έχει μόνο το ίδιο το παιδί. Τέλος, τονίζει ποια είναι η διαφορά μεταξύ «μυστικού» και «έκπληξης».\nΘεωρώ ότι όλοι οι γονείς πρέπει να μιλάμε στα παιδιά μας για όλα τα παραπάνω θέματα χωρίς ταμπού και αισθήματα ντροπής ή άγχους. Το βιβλίο αυτό μας βοηθάει να τα ενημερώσουμε σωστά, ενώ στο τέλος του περιλαμβάνεται παράρτημα με θέματα συζήτησης για γονείς, παιδαγωγούς και όσους ασχολούνται με τη φροντίδα παιδιών.\nΕυχαριστούμε τις εκδόσεις Μίνωας.\nΕτικέτεςγια το σωμα μου αποφασιζω εγω • εκδόσεις μινωας • μιλαμε στα παιδιά για το σωμα τους\n0 comments on “Για το σώμα μου αποφασίζω εγώ! Εκδόσεις Μίνωας.”


Γαλλική επανάσταση timeline | Timetoast timelines\nTimeline created by lydmarmara\nΗ Συνέλευση άρχισε τις εργασίες της και γρήγορα διαπιστώθηκαν μεγάλες διαφωνίες μεταξύ των εκπροσώπων των τριών τάξεων. Η Τρίτη Τάξη βρήκε την ευκαιρία να ζητήσει Σύνταγμα. Οι Ευγενείς και οι Κληρικοί δεν ήθελαν κάτι τέτοιο, φοβούνταν μήπως χάσουν τα προνόμιά τους. Έτσι, μπροστά στην αρνητική στάση των ευγενών και κληρικών, οι αστοί ανακήρυξαν το σώμα τους Εθνοσυνέλευση ορκίστηκαν να μη διαλυθούν, (όρκος του Σφαιριστηρίου, η ιδρυτική πράξη της Γαλλικής Δημοκρατίας) όπως ήταν η θέληση του βασιλιά\nΑ' φάση της Γαλλικής Επανάστασης (Μάιος 1789 – Σεπτέμβριος 1792)\nΚατάληψη της Βαστίλης\nΤα πλήθη φανατισμένα και εξαγριωμένα από φήμες ότι η βασιλική οικογένεια συνωμοτούσε κατά της Επανάστασης κινήθηκαν προς το φρούριο της Βαστίλης, τόπο φυλάκισης και βασανιστηρίων, μισητό σύμβολο της απολυταρχίας, και το κατέλαβαν.\nΗ Συντακτική Εθνοσυνέλευση δημοσίευσε την περίφημη "Διακήρυξη των δικαιωμάτων του ανθρώπου και του πολίτη". Η ιδιοκτησία διακηρύχτηκε φυσικό δικαίωμα όπως και η ελευθερία, η ασφάλεια και η «αντίσταση στην καταπίεση». Η ελευθερία του λόγου, η ανεξιθρησκία και η ελευθεροτυπία διακηρύχθηκαν απαραβίαστες. Διακηρύχθηκε επίσης το δικαίωμα των πολιτών για ίση μεταχείριση στα δικαστήρια. Κανείς δεν μπορούσε πλέον να φυλακιστεί ή να υποστεί οποιαδήποτε ποινή παρά μόνο σύμφωνα με το νόμο.\nΕπίθεση στις Βερσαλλίες\nΟι γυναίκες, αγανακτισμένες από την τεράστια αύξηση της τιμής του ψωμιού, έκαναν πορεία ως τις Βερσαλλίες, την κατοικία του βασιλιά, και ζήτησαν ακρόαση. Καθώς δεν ικανοποιήθηκαν από την υποδοχή της Εθνοσυνέλευσης, παραβίασαν τις πύλες, σκότωσαν τους φρουρούς και μπήκαν στα ανάκτορα, απαιτώντας να πάει ο βασιλιάς στο Παρίσι. Από την ημέρα εκείνη η βασιλική οικογένεια ήταν ουσιαστικά αιχμάλωτη.\nΚατά το σύνταγμα αυτό, την εκτελεστική εξουσία ασκούσε ο βασιλιάς και την νομοθετική η Συνέλευση. Πολιτικά δικαιώματα αναγνωρίστηκαν μόνο στους ενεργούς πολίτες, δηλαδή σε όσους κατείχαν περιουσία και πλήρωναν φόρους, ενώ οι υπόλοιποι δε συμμετείχαν στην πολιτική ζωή. Τρίτη εξουσία αναγνωριζόταν η δικαστική. Οι υπάλληλοι και οι δικαστές θα εκλέγονταν και δε θα διορίζονταν από τον βασιλιά, όπως συνέβαινε προηγουμένως.\nΒ’ φάση - Η ριζοσπαστική επανάσταση (Σεπτέμβριος 1792-Ιούλιος 1794)\nΗ Γαλλία έχει εμπλακεί σε πόλεμο (Πόλεμος του Πρώτου Συνασπισμού 1792-1797) με την Ευρώπη καθώς εμφανίζεται ως απειλή για τη διεθνή σταθερότητα. Η Αυστρία, η Πρωσία, η Αγγλία και άλλες ευρωπαϊκές χώρες απαιτούν όχι μόνο την αποκατάσταση της τάξης και των δικαιωμάτων του μονάρχη και τον αναθεματισμό της επανάστασης αλλά και την εξαφάνιση των γαλλικών ιδεών.\nΠαράλληλα η οικονομική κατάσταση επιδεινώνεται συνεχώς και οι τιμές αυξάνονται.\nΠόλεμος του Πρώτου Συνασπισμού 1792-1797\nΟ Πόλεμος του Πρώτου Συνασπισμού (1792–1797) ήταν η πρώτη μεγάλης κλίμακας απόπειρα των σημαντικότερων μοναρχιών της Ευρώπης να περιορίσουν την επαναστατική Γαλλία και τη διάδοση των νέων ιδεών που αυτή πρέσβευε. Η Γαλλία κήρυξε τον πόλεμο στην Αυστριακή Αυτοκρατορία στις 20 Απριλίου 1792, ενώ λίγες βδομάδες αργότερα, το Βασίλειο της Πρωσίας συμμάχησε με τους Αυστριακούς. Οι δυνάμεις αυτές ξεκίνησαν μια σειρά εισβολών στη Γαλλία από ξηράς και θαλάσσης.\nΗ κατάλυση της βασιλείας- Η ανακήρυξη της Α' Δημοκρατίας\nΠολλοί ευγενείς καρατομήθηκαν (οι σφαγές του Σεπτεμβρίου), ενώ στις 20 Σεπτεμβρίου πρώτη μεγάλης ψυχολογικής σημασίας νίκη έστεψε τα γαλλικά όπλα στο Βαλμύ, όπου οι Γάλλοι νίκησαν τους Πρώσους.\nΗ εκτέλεση Λουδοβίκου ΙΣΤ΄και της της Μαρίας Αντουανέτας\nΤον Ιανουάριο του 1793 ο Λουδοβίκος ΙΣΤ' καρατομήθηκε με την κατηγορία της εσχάτης προδοσίας, ενώ τον Οκτώβριο της ίδιας χρονιάς την ίδια τύχη είχε και η βασίλισσα Μαρία Αντουανέτα. \nΣυγκρότηση Επιτροπής Εθνικής Σωτηρίας και μεταρρυθμίσεις\nΟι σημαντικότερες μεταρρυθμίσεις αυτής της περιόδου είναι: η κατάργηση της δουλείας στις γαλλικές αποικίες, η απαγόρευση της προσωποκράτησης για χρέη. Η ιδιοκτησία των εχθρών της επανάστασης δημεύτηκε προς όφελος του κράτους και των κατώτερων τάξεων. Τα μεγάλα κτήματα τεμαχίστηκαν και προσφέρθηκαν για πώληση στους φτωχότερους πολίτες με ευνοϊκούς όρους. Καθορίστηκαν με νόμο μέγιστα όρια τιμών για το σιτάρι και άλλα αγαθά πρώτης ανάγκης.\nPeriod: Jul 28, 1793 to Jul 28, 1794\nΗ περίοδος της Τρομοκρατίας\nΗ περίοδος αυτή στιγμάτισε το κοσμοϊστορικό γεγονός της Γαλλικής Επανάστασης. Μέσα στο χάος που επικρατούσε κανένας δεν ήξερε αν θα ήταν το επόμενο θύμα στη γκιλοτίνα, μέσα σε ένα περιβάλλον μηχανορραφιών, συκοφαντιών και πολιτικής ίντριγκας. Ο τρόμος είχε απλωθεί για τα καλά πάνω από τη γαλλική πρωτεύουσα.\nΥπολογίζεται ότι σ' αυτή την περίοδο έχασαν τη ζωή τους πάνω από 35.000 άτομα.\nΓ’ φάση της Γαλλικής Επανάστασης ( Αύγουστος 1794 - Νοέμβριος 1799)\nΤο 1795 η Εθνοσυνέλευση υιοθέτησε νέο σύνταγμα και η διακυβέρνηση της χώρας ανατέθηκε σε ένα εκλεγμένο πενταμελές "Διευθυντήριο". Μετά από απανωτά πραξικοπήματα ο νέος και φιλόδοξος στρατηγός Ναπολέοντα Βοναπάρτη στέφθηκε αυτοκράτορας και θα κυβερνήσει τη Γαλλία ως το 1815.\nPeriod: Jul 28, 1794 to Oct 16, 1795\nΘερμιδοριανή Αντίδραση - Τρίτο Γαλλικό Σύνταγμα\nΣτις 22 Αυγούστου 1795 ψηφίστηκε ένα Νέο Γαλλικό Σύνταγμα που θεωρήθηκε πιο δημοκρατικό από το προηγούμενο, καθώς απομακρύνθηκαν όσα μέτρα και νόμοι είχαν ληφθεί υπό την πίεση του λαού και του κλίματος Τρομοκρατίας της Ιακωβινικής Περιόδου. Ο χαρακτήρας του Συντάγματος του 1795 ήταν περισσότερο αστικός, (η επιρροή των αριστοκρατών και των φιλοβασιλικών είχε περιοριστεί σημαντικά).


Ενοικιαση Αυτοκινητου Κώς | Rental Deals\nΗ ενοικίαση αυτοκινήτου σε Κώς δεν ήταν ποτέ περισσότερο οικονομική. Το RentalDeals συνεργάζεται με τις μεγαλύτερες εταιρείες ενοικίασης αυτοκινήτων σε Κώς, παρέχοντας σας την δυνατότητα να συγκρίνετε τα ενδεικτικά μοντέλα των εταιρειών, τιμές και παροχές, επιλέγοντας την πιο συμφέρουσα λύση με βάση τις δικές σας ανάγκες μετακίνησης.\nΜέσα από την συνεργασία μας με περισσότερους από 1.000 σταθμούς ενοικίασης αυτοκινήτων σε ολόκληρη την Ελλάδα, θεωρούμε πως θα βρούμε και για εσάς το ενοικιαζόμενο αυτοκίνητο που χρειάζεστε για τις μετακινήσεις σας σε Κώς όπου και αν βρίσκεστε, στην πιο οικονομική τιμή της αγοράς.\nΗ ενοικίαση αυτοκινήτου σε Κώς, όπως και οι ενοικιάσεις αυτοκινήτων σε ολόκληρη την Ελλάδα δεν ήταν ποτέ ευκολότερες και περισσότερο οικονομικές.\nΑναζήτηση Deal Κώς\nΌλα τα σημεία ενοικίασης αυτοκινήτου - Κώς\nΔιαδικασία κράτησης για ενοικιάσεις αυτοκινήτων - Κώς\nΕδώ μπορείτε να βρείτε κάποιες προτάσεις οι οποίες θα κάνουν την διαδικασία κράτησης για ενοικιάσεις αυτοκινήτων σε Κώς ευκολότερη και πιο αποτελεσματική:\nΕπιλέξτε από πιο σημείο σε Κώς επιθυμείτε να παραλάβετε το αυτοκίνητο σας, Μπορείτε να παραλάβετε από Αεροδρόμιο , Λιμάνι, Λιμάνι Καρδάμαινα, Λιμάνι Κέφαλος, Κέντρο, Μαστιχάρι, Ψαλίδι. Εάν επιθυμείτε να ενοικιάσετε αυτοκίνητο από άλλο σημείο σε Κώς σας προτείνουμε να επικοινωνήσετε μαζί μας ώστε να σας παρέχουμε προσφορά για το σημείο παραλαβής της επιλογής σας.\nΥπάρχουν δύο είδη σταθμών σε Κώς. Το πρώτο είναι φυσικοί σταθμοί, σταθμοί ενοικίασης αυτοκινήτων οι οποίοι λειτουργούν στο σημείο, ενώ το δεύτερο αφορά “Meet & Greet points”, προκαθορισμένο δηλαδή σημείο συνάντησης του υπαλλήλου του σταθμού με εσάς ώστε να παραλάβετε / παραδόσετε το ενοικιαζόμενο αυτοκίνητο. Για να σας διευκολύνουμε θα σας επισημαίνουμε πάντοτε στα αποτελέσματα αναζήτησής σας εάν ο σταθμός της επιλογής σας είναι Φυσικός σταθμός ή Meet & Greet Point.\nΕπιλέξτε το ενδεικτικό ενοικιαζόμενο αυτοκίνητο το οποίο θα καλύψει καλύτερα τις δικές σας ανάγκες μετακίνησης σε Κώς, είτε αυτό είναι ένα οικονομικό μικρό αυτοκίνητο για τις μετακινήσεις σας μέσα στην πόλη, ένα 4x4 για τις ορεινές σας εξορμύσεις, ένα μεγάλο όχημα για το ταξίδι σας, είτε ένα Μίνι βαν για τις μετακινήσεις ολόκληρης της παρέας.\nΔιαβάστε τα σχόλια και τις βαθμολογίες των προηγούμενων πελατών οι οποίοι είχαν προβεί σε ενοικίαση αυτοκινήτου σε Κώς καθώς θα σας βοηθήσει να βγάλετε ασφαλή συμπεράσματα σχετικά με την εξυπηρέτηση και την κατάσταση των αυτοκινήτων του σταθμού επιλογής σας.\nΚατά την σύγκριση τιμών των διαφόρων εταιρειών ενοικίασης αυτοκινήτων σε Κώς, καλό θα είναι να προσθέτετε όλες τις επιπρόσθετες ασφάλειες και παροχές που σας ενδιαφέρουν, καθώς μπορεί κάποια εταιρεία να σας παρέχει φθηνή ενοικίαση αυτοκινήτου αλλά το σύνολο της ενοικίασης σας συμπεριλαμβανομένων επιπροσθέτων υπηρεσιών και ασφαλειών, να κοστίζει ακριβότερα από την επόμενη σας επιλογή.\nΕάν έχετε βρεί μία προσφορά για ενοικίαση αυτοκινήτου σε Κώς, τότε σας προτείνουμε να προχωρήσετε σε κράτηση άμεσα, καθώς οι συνεργάτες μας, μας παρέχουν προσφορές οι οποίες ισχύουν για περιορισμένο χρονικό διάστημα.\nΕάν για οποιοδήποτε λόγο δεν μπορείτε να βρείτε μέσα από το σύστημα μας ποια είναι η πιο συμφέρουσα επιλογή για ενοικιάσεις αυτοκινήτων σε Κώς, τότε μην διστάσετε να επικοινωνήσετε μαζί μας, να μας ενημερώσετε για τις ανάγκες σας και θα το κάνουμε εμείς για εσάς.\nΕάν οι ώρες ενοικίασης αυτοκινήτου σε Κώς αλλάξουν, τότε σας παρακαλούμε όπως ενημερώσετε άμεσα εμάς – η απευθείας τον σταθμό παράδοσης – στα τηλέφωνα επικοινωνίας τα οποία μπορείτε να βρείτε στο voucher σας, ώστε να αλλάξουν άμεσα τα στοιχεία της κράτησής σας.\nΘυμηθείτε να εκτυπώσετε το Voucher της ενοικίασης σας, καθώς θα επιταχύνει πολύ την διαδικασία κατά την έλευση σας στον σταθμό. Μην ξεχάσετε κατά την παραλαβή του οχήματος σας να έχετε εύκαιρη έγκυρη άδεια οδήγησης, την πιστωτική σας κάρτα και ένα μέσο ταυτοποίησης – ταυτότητα ή διαβατήριο – για την ενοικίαση αυτοκινήτου σε Κώς. Εάν για οποιοδήποτε λόγο ξεχάσετε το voucher της ενοικίασης σας, τότε επικοινωνήστε μαζί μας και θα το στείλουμε εμείς άμεσα στον σταθμό.


Το «προφίλ» ληστή με το καλάσνικοφ | MEGA TV\nΤο «προφίλ» ληστή με το καλάσνικοφ\n<iframe src="https://www.megatv.com/embed/?p=2020491840" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n15.09.2021 | 20:09 Eνσωμάτωση\nΣε επιφυλακή βρίσκονται οι Αρχές για τον εντοπισμό και τη σύλληψη των δύο ανδρών, οι οποίοι μέσα σε πέντε μόλις λεπτά λήστεψαν μια τράπεζα στην οδό Μητροπόλεως, στην «καρδιά» της Αθήνας.\nΟι αστυνομικοί που ερευνούν την υπόθεση έχουν επιχειρήσει να σκιαγραφήσουν το «προφίλ» του ληστή με το καλάσνικοφ.\nΣύμφωνα με τις πληροφορίες που έχουν πρόκειται για αντιεξουσιαστή, δραπέτη φυλακών, ηλικίας 33 ετών, μετρίου αναστήματος, ο οποίος είναι μελαχρινός, γυμνασμένος και έχει τατουάζ στο αριστερό χέρι.\nΠαράλληλα, εξετάζεται και ο οπλισμός των ληστών που έφεραν μαζί τους πέρα του καλάσνικοφ, ένα υποπολυβόλο MP5 και ένα 32αρι περίστροφο.


Σκοτεινή φωτογραφία- Από την Αναστασία Ατματζίδου | #Egrapsa\n17 Μάρτιος 2021 , Από: Egrapses\nΗ ζωή είναι στιγμές…. Οι στιγμές που ζήσαμε, οι στιγμές που ζούμε και αυτές που μας περιμένουν να τις ζήσουμε. Αυτές που ζήσαμε λοιπόν έχουν αποτυπωθεί, άλλες στο άλμπουμ της ψυχής και άλλες στη μνήμη μιας φωτογραφικής μηχανής, ενός κινητού ή και πιο σπάνια σε ένα φωτογραφικό χαρτί. Στα άλμπουμ της ψυχής θα βρεις φακέλους που δεν θα βρες ποτέ στα άλλα. Απογοήτευση, φόβος, θυμός, μοναξιά είναι μερικοί από αυτούς.\nΑρχειοθετημένοι όλοι μαζί σε ένα άλμπουμ με τίτλο <<Τα σκοτάδια μου>>. Αυτές δεν έχουν σωστό φωτισμό, ούτε έχουν βγει από τη σωστή οπτική γωνία. Είναι από εκείνα τα άλμπουμ που δεν ανοίγεις συχνά. Δεν τις διαγράφεις όμως γιατί σου θυμίζουν (τις σπάνιες φορές που θα τολμήσεις να τις κοιτάξεις) πόσο πάλεψες για να μάθεις να βγάζεις σωστές φωτογραφίες.\nΠόσο πάλεψες να συμφιλιωθείς με τα σκοτάδια σου και να μάθεις να βγαίνεις στο φως. Σε αυτές συνήθως τις φωτογραφίες είσαι με έναν φίλο που καβγαδίζετε συχνά αλλά ποτέ δεν σε εγκαταλείπει και λέγεται εαυτός. Ξέρεις ότι τη στιγμή που θα τα βρείτε οι δυο σας θα βγει η καλύτερη φωτογραφία που έχεις βγάλει ποτέ. Δύσκολο να είναι απόλυτα υγιής η σχέση σας χωρίς ψεγάδια αγαπιέστε όμως γιατί ήταν πάντα εκεί και εκτιμάτε ο ένας τον άλλον. Σε στηρίζει πάντα όσο και αν εσύ του φέρεσαι απαίσια κάποιες φορές. Ας επιστρέψουμε λοιπόν στα σκοτάδια. Όλοι έχουμε και δεν έχει νόημα να τα παραβλέψουμε γιατί εκείνα θα βρούνε τρόπο να βγούνε στο φως ότι και αν κάνουμε.\nΑντίθετα αν τα σκαλίσουμε και μάθουμε από αυτά ίσως και να είναι βοηθητικά, ίσως γνωρίσουμε καλύτερα το φίλο εαυτό και σίγουρα έχει να μας προσφέρει πολλά αυτή η γνωριμία. Σε αυτή τη φωτογραφική της ψυχής βέβαια υπάρχει μια λεπτομέρεια που ξέχασα να αναφέρω δεν υπάρχουν εφέ. Στο σκοτάδι λοιπόν πρέπει να βρεις αυτοσχέδια εφέ και να τα χρησιμοποιήσεις για να κάνεις πιο φωτεινές τις φωτογραφίες. Οι άνθρωποι σου, οι επιτυχίες σου, η δουλειά με το φίλο εαυτό και η πίστη σε αυτόν μπορεί να είναι μερικά από τα υλικά που χρειάζεσαι για να δημιουργήσεις τα εφέ που διορθώσουν τις ατέλειες της κάθε σκοτεινής φωτογραφίας.\nΚράτα λοιπόν τις αποτυχημένες λήψεις σου γιατί σου χρειάζονται όσο και αν δεν το καταλάβαινες τη στιγμή του κλικ. Φτάσε στο σημείο να θες να τις ξαναδείς και όσο και αν σε πικραίνουν η χρήση τους να είναι μόνο σαν κακό παράδειγμα. Πάρε το φίλο εαυτό από το χέρι βρείτε μια όμορφη φωτεινή τοποθεσία και προσπάθησε να μην κάνεις τα λάθη που θα σε πάνε ξανά στα σκοτάδια. Ακόμα όμως και να κάνεις τα ίδια λάθη πάντα θα υπάρχουν τα φίλτρα που μπορούν να διορθώσουν την κατάσταση. Γιατί τι νόημα η τελειότητα χωρίς την ατέλεια και πως θα γνωρίζαμε το φως χωρίς να έχουμε μάθει πρώτα το σκοτάδι;


Eva's Greek Beauty Blog ( Blog Ομορφιάς): Μαΐου 2013\nΤο σημερινό άρθρο έχει θέμα τα lipgloss που όλες λατρεύουμε.\nΠολλές φορές μας έχει τύχει να πετάξουμε ένα lipgloss, επειδή νομίζουμε πως τελείωσε.\n99 στις 100 φορές, δεν έχει τελειώσει το lipgloss, απλά έχει κολλήσει στα τοιχώματα της συσκευασίας ,με αποτέλεσμα να μην μπορούμε να το χρησιμοποιήσουμε.\n1) Μια κούπα\n2) Φούρνο μικροκυμάτων ( αν δεν έχετε, υπάρχει και άλλος τρόπος )\n1) Βάλτε το/τα lipgloss μέσα στην κούπα και σιγουρευτείτε ότι χωράνε\n2) Γεμίστε την κούπα με νερό, και ΑΦΟΥ ΒΓΑΛΕΤΕ ΤΑ LIPGLOSS βάλτε την στο φούρνο μικροκυμάτων για 2 λεπτά. Αν δεν έχετε φούρνο μικροκυμάτων, βράστε το νερό.\n3) Όταν βγάλετε το νερό από το φούρνο μικροκυμάτων ( ή όταν βράσει το νερό για εσάς που θα το βράσετε), βάλτε μέσα στο ποτήρι με το νερό τα lipgloss.\n4) Περιμένετε 10-15 λεπτά και βγάλτε τα. Όλο το προϊόν θα έχει ξεκολλήσει από τα τοιχώματα. Για να μην ξανακολλήσει στο μέλλον, σαν προτείνω να το βάλετε σε ένα μέρος όρθιο ( πχ μια μολυβοθήκη )\nΑναρτήθηκε από Evaki_11 στις 12:16 π.μ. 16 σχόλια:\nΑναρτήθηκε από Evaki_11 στις 12:16 μ.μ. 5 σχόλια:\nΑναρτήθηκε από Evaki_11 στις 10:33 μ.μ. 6 σχόλια:


ΑΦΙΕΡΩΜΑ ΚΑΝΝΑΒΗ. Ο Πράσινος Χρυσός. Πως θα ήταν ο πλανήτης δίχως την απαγόρευση της καλλιέργειάς της. » 5\nPosted: Αύγουστος 7, 2012\t| Full size is 291 × 469 pixels


Γαληνός - Σκεύασμα - AMLODIPINE MALEATE/GENERICS TAB 10MG/TAB BTx100\nΔωρεάν εγγραφή Είσοδος χρήστη Ανανέωση συνθηματικού\nΌλες οι κατηγορίες Φάρμακα Δραστικές ουσίες Σκευάσματα Εταιρείες Εθνικό συνταγολόγιο Νόσοι ICD-10 Ομάδες ATC Συμπληρώματα διατροφής Βιβλιογραφικές αναφορές Ιατρικές πράξεις ΕΟΠΥΥ\nAMLODIPINE MALEATE/GENERICS TAB 10MG/TAB BTx100\nΗ τελευταία διατίμησή του έγινε στις 20/07/2015\nC Καρδιαγγειακό σύστημα → C08 Αποκλειστές διαύλων ασβεστίου → C08C Εκλεκτικοί αποκλειστές διαύλων ασβεστίου με κυρίως δράση στα αγγεία → C08CA Παράγωγα διυδροπυριδίνης\nΟμάδες ATC εμπορικής :\nORAL Από του στόματος\n1 BOX * 10 BLPK * 10 TAB\nGenerics Pharma Hellas Ε.Π.Ε.\n864V2Q084H - AMLODIPINE BESYLATE\nΗ αμλοδιπίνη (amlodipine) είναι ένας αναστολέας της εισόδου των ιόντων ασβεστίου (αναστολέας των βραδέων διαύλων ασβεστίου ή ανταγωνιστής των ιόντων ασβεστίου) και αναστέλλει την δια μέσου της κυτταρικής μεμβράνης είσοδο ιόντων ασβεστίου προς το εσωτερικό των καρδιακών κυττάρων και των λείων μυικών ινών.\nΓαληνός - 19095\nΕ.Ο.Φ. - 261490208\nΣύμφωνα με το από 20/7/2015 Διορθωτικό Δελτίο Τιμών του Υπουργείου Υγείας & Κοινωνικής Αλληλεγγύης.\nΣτις Χονδρικές και Νοσοκομειακές τιμές δεν περιλαμβάνεται Φόρος Προστιθέμενης Αξίας. Στις Λιανικές τιμές έχει συμπεριληφθεί και ο αναλογούν ΦΠΑ 6%. Στις περιοχές που ισχύουν μειωμένοι συντελεστές ΦΠΑ τα φάρμακα θα πωλούνται σε λιανικές τιμές μειωμένες κατά 1,89%.\nΗ ισχύς του αρχίζει 20/7/2015.\nΜε βάση τη νοσοκομειακή τιμή του σκευάσματος, κάθε g της δραστικής ουσίας κοστίζει 17,1800 €.\n20/07/2015 - Διαβάστε περισσότερα\n26/11/2014 - Διαβάστε περισσότερα\nΣύμφωνα με το από 26/11/2014 Διορθωτικό Δελτίο Τιμών, όπως συμπληρώθηκε με το από 30/12/2014 Δελτίο Τιμών του Υπουργείου Υγείας & Κοινωνικής Αλληλεγγύης.\nΣτις Χονδρικές και Νοσοκομειακές τιμές δεν περιλαμβάνεται Φόρος Προστιθέμενης Αξίας. Στις Λιανικές τιμές έχει συμπεριληφθεί και ο αναλογούν ΦΠΑ 6,5%. Στις περιοχές που ισχύουν μειωμένοι συντελεστές ΦΠΑ τα φάρμακα θα πωλούνται σε λιανικές τιμές μειωμένες κατά 1,41%.\nΗ ισχύς του αρχίζει α. για τους παρασκευαστές, συσκευαστές, εισαγωγείς από 1/12/2014, β. για τις φαρμακαποθήκες από 8/12/2014 και γ. για τα ιδιωτικά φαρμακεία από 15/12/2014.\n12/08/2014 - Διαβάστε περισσότερα\nΣύμφωνα με το από 12/8/2014 Διορθωτικό Δελτίο Τιμών του Υπουργείου Υγείας & Κοινωνικής Αλληλεγγύης.\nΗ ισχύς του αρχίζει α. για τους παρασκευαστές, συσκευαστές, εισαγωγείς από 18/8/2014, β. για τις φαρμακαποθήκες από 28/8/2014 και γ. για τα ιδιωτικά φαρμακεία από 15/9/2014.\n05/06/2014 - Διαβάστε περισσότερα\nΣύμφωνα με το από 4/6/2014 Διορθωτικό Δελτίο Τιμών του Υπουργείου Υγείας & Κοινωνικής Αλληλεγγύης, όπως δημοσιεύτηκε στις 5/6/2014 και τροποποιήθηκε στις 30/6/2014.\nΗ ισχύς του αρχίζει α. για τους παρασκευαστές, συσκευαστές, εισαγωγείς από 5/6/2014, β. για τις φαρμακαποθήκες από 16/6/2014 και γ. για τα ιδιωτικά φαρμακεία από 8/7/2014.\n13/02/2014 - Διαβάστε περισσότερα\nΣύμφωνα με το από 11/2/2014 Δελτίο Τιμών του Υπουργείου Υγείας & Κοινωνικής Αλληλεγγύης, όπως δημοσιεύτηκε στις 13/2/2014.\nΗ ισχύς του αρχίζει α. για τους παρασκευαστές, συσκευαστές, εισαγωγείς από 17/2/2014, β. για τις φαρμακαποθήκες από 26/2/2014 και γ. για τα ιδιωτικά φαρμακεία από 10/3/2014.\n30/08/2013 - Διαβάστε περισσότερα\nΣύμφωνα με το από 30/8/2013 Δελτίο Τιμών του Υπουργείου Υγείας & Κοινωνικής Αλληλεγγύης, όπως διορθώθηκε με την υπ'αριθμ. 89881/28-09-2013 τροποποίηση.\nΗ ισχύς του αρχίζει α. για τους παρασκευαστές, συσκευαστές, εισαγωγείς από 2/9/2013, β. για τις φαρμακαποθήκες από 9/9/2013 και γ. για τα ιδιωτικά φαρμακεία από 3/10/2013.\n05/06/2013 - Διαβάστε περισσότερα\nΣύμφωνα με το από 5/6/2013 Δελτίο Τιμών του Υπουργείου Υγείας & Κοινωνικής Αλληλεγγύης.\nH ισχύς του αρχίζει τη Δευτέρα 1/7/2013.\nΠροϊόν του οποίου η κυκλοφορία γίνεται με βάση τη νομοθεσία περί φαρμάκων που προορίζονται για ανθρώπινη χρήση.\nΦαρμακευτικά σκευάσματα που ανήκουν στον θετικό κατάλογο συνταγογραφούμενων φαρμάκων της παραγράφου 1 του άρθρου 12 του Ν. 3816/2010, όπως αυτός καταρτίστηκε από την αρμόδια Ειδική Επιτροπή Κατάρτισης του Θετικού Καταλόγου του ΥΥΚΑ.\n1.0 [p:BOX], που περιέχουν 10.0 [p:BLPK] ανά 1.0 [p:BOX], που περιέχουν 10.0 [d:TAB] ανά 1.0 [p:BLPK]\n10.0 mg ανά 1.0 [d:TAB]\nΆμυλο καρβοξυμεθυλιωμένο νατριούχο (τύπος Α)\n5856J3G2A2 SODIUM STARCH GLYCOLATE TYPE A POTATO\nOP1R32D61U CELLULOSE, MICROCRYSTALLINE\nΌξινο φωσφορικό ασβέστιο, άνυδρο\nL11K75P92J CALCIUM PHOSPHATE, DIBASIC, ANHYDROUS\nSPC, Greece: AMLODIPINE / MYLAN GENERICS Tab.\nΓια την προβολή της πλήρους καταχώρησης απαιτείται συνδρομή σε ισχύ. (αγορά συνδρομής).\nΑποκτήστε δωρεάν πρόσβαση σε όλες τις πληροφορίες και τα εργαλεία του galinos.gr για έναν μήνα κάνοντας εγγραφή.\nAmlodipine/Mylan Generics, 5 mg δισκία. Amlodipine/Mylan Generics, 10 mg δισκία.\nΚάθε δισκίο περιέχει 5 mg αμλοδιπίνης (ως amlodipine besilate). Κάθε δισκίο περιέχει 10 mg αμλοδιπίνης ...\nΔισκίο. Δισκίο 5 mg: Λευκά, στρογγυλά αμφίκυρτα δισκία, τα οποία στη μία πλευρά φέρουν ανάγλυφο το διακριτικό ...\nΥπέρταση. Χρόνια σταθερή στηθάγχη. Αγγειοσυσπαστική στηθάγχη (στηθάγχη Prinzmetal).\nΔοσολογία Ενήλικες Για τη θεραπεία τόσο της υπέρτασης όσο και της στηθάγχης, η συνήθης δόση έναρξης είναι ...\nΗ αμλοδιπίνη αντενδείκνυται σε ασθενείς με: υπερευαισθησία σε παράγωγα διυδροπυριδίνης, στην αμλοδιπίνη ...\nΗ ασφάλεια και η αποτελεσματικότητα της αμλοδιπίνης σε υπερτασική κρίση δεν έχουν τεκμηριωθεί. Ασθενείς ...\nΕπιδράσεις άλλων φαρμακευτικών προϊόντων στην αμλοδιπίνη Αναστολείς του CYP3A4: Η ταυτόχρονη χρήση της ...\nΣτον άνθρωπο, δεν έχει τεκμηριωθεί η ασφάλεια της χρήσης της αμλοδιπίνης κατά την κύηση. Σε μελέτες που ...\nΔεν είναι γνωστό εάν η αμλοδιπίνη εκκρίνεται στο μητρικό γάλα. Θα πρέπει να αποφασισθεί εάν θα συνεχισθεί/ ...\nΗ αμλοδιπίνη μπορεί να έχει μικρή ή μέτρια επίδραση στην ικανότητα οδήγησης και χειρισμού μηχανών. Σε ...\nΠερίληψη του προφίλ ασφάλειας Οι πιο συχνά αναφερόμενες ανεπιθύμητες ενέργειες κατά τη διάρκεια της θεραπείας ...\nΗ εμπειρία όσον αφορά την ηθελημένη υπέρβαση της δοσολογίας της αμλοδιπίνης στον άνθρωπο είναι περιορισμένη. ...\nΦαρμακοθεραπευτική κατηγορία: Αποκλειστές διαύλων ασβεστίου, εκλεκτικοί αποκλειστές διαύλων ασβεστίου ...\nΑπορρόφηση/κατανομή, δέσμευση από τις πρωτεΐνες του πλάσματος Μετά την από του στόματος χορήγηση θεραπευτικών ...\nΑναπαραγωγική τοξικολογία Σε μελέτες αναπαραγωγής με επίμυες και μύες, μετά από χορήγηση δόσεων περίπου ...\nΓονιμότητα Σε ορισμένους ασθενείς που έλαβαν θεραπεία με αναστολείς των διαύλων ασβεστίου αναφέρθηκαν ...\nΌξινο φωσφορικό ασβέστιο, άνυδρο Κυτταρίνη μικροκρυσταλλική Άμυλο καρβοξυμεθυλιωμένο νατριούχο (τύπος ...\nΔιάρκεια ζωής: 2 χρόνια.\nΦυλάσσετε στην αρχική συσκευασία για να προστατεύεται από το φως.\nΣυσκευασίες κυψέλης (blister) από PVC/PVdC/Al οι οποίες περιέχουν 10, 14, 28, 30, 50, 56, 60, 100, 180 ...\nΚάθε προϊόν που δεν έχει χρησιμοποιηθεί ή υπόλειμμα πρέπει να απορριφθεί σύμφωνα με τις κατά τόπους ισχύουσες ...\nΔικαιούχος προϊόντος: Generics [UK] Ltd England Κάτοχος Άδειας Κυκλοφορίας για την Ελλάδα: Generics Pharma ...\nΗμερομηνία πρώτης έγκρισης: 13-12-2010\napplication/pdf - 158,1 KB\nΑπαγορεύεται η αναπαραγωγή και αναδιανομή. Το έργο επεξεργασίας των παραπάνω πληροφοριών αποτελεί πνευματική ιδιοκτησία της Ergobyte Πληροφορική Α.Ε. και προστατεύεται από τη νομοθεσία περί πνευματικών δικαιωμάτων.\n© Ergobyte Πληροφορική Α.Ε. / Αριστοτέλους 21, 54624 Θεσσαλονίκη / info@ergobyte.gr


"Αχαρνής": Επανάληψη της παράστασης στο Αρχαίο Θέατρο Επιδαύρου (εικόνες) | Pronews\n03/08/2015 - 15:36 | Τελευταία ενημέρωση: 05/05/2017 - 14:49\n"Αχαρνής": Επανάληψη της παράστασης στο Αρχαίο Θέατρο Επιδαύρου (εικόνες)\nΑρχαίο Θέατρο Επιδαύρου: Επίδαυρος - Αργολίδα, τηλ.: 27530 22026, 27530 22096.\nΠώληση εισιτηρίων: κεντρικά εκδοτήρια Φεστιβάλ Αθηνών & Επιδαύρου: Πανεπιστημίου 39 - εντός στοάς Πεσμαζόγλου (Δευτέρα - Παρασκευή: 9:00 - 17:00, Σάββατο: 9:00 - 15:00), καταστήματα: Public, Παπασωτηρίου, Ιανός, Seven Spots, Reload, Media Markt, ηλεκτρονικά: greekfestival.gr, viva.gr, τηλεφωνικά: 210 3272000 (καθημερινά και Κυριακές: 9:00 - 21:00), 11876. Εκδοτήρια εισιτηρίων λειτουργούν σε όλους τους χώρους των εκδηλώσεων του Φεστιβάλ Αθηνών και Επιδαύρου, τα οποία εξυπηρετούν μόνο την παράσταση της ημέρας και ανοίγουν δύο ώρες πριν την έναρξή της.


Πιστοποιήσεις | ΕΚΠΑΙΔΕΥΤΗΡΙΑ ΕΡΕΥΝΑ\nΑρχική Πληροφορική Ενήλικοι Πιστοποιήσεις\nΓενικά για Πιστοποιήσεις\nΤο πολυεκπαιδευτήριο ΕΡΕΥΝΑ, αποτελεί εξεταστικό κέντρο αρκετών φορέων πιστοποίησης ηλεκτρονικών υπολογιστών από το 2000, όπου πήρε το βάπτισμα με τον φορέα πιστοποίησης της Ecdl και επακολούθησαν κατά σειρά Vellum (Cambridge), KeyCert, Infotest, Acta, Ict, GlobalCert και Unicert. Παράλληλα ως κέντρο ξένων γλωσσών συνεργάζεται σχεδόν με όλους τους φορείς πιστοποίησης γλωσσομάθειας, με ιδιαίτερη επιτυχία με το ΤΙΕ, το LRN και Bulats παλαιότερα. Ακολουθούν κάποιες βασικές ερωτήσεις σε επίπεδο απορίας που εξοικειώνουν τον υποψήφιο με την διαδικασία πιστοποίησης στους Η/Υ.\n1) Υπάρχουν αναγνωρισμένες πιστοποιήσεις από το Ελληνικό δημόσιο;\nΈχουμε μορφές πιστοποίησης από φορείς πιστοποίησης που αναγνωρίζονται επισήμως από τον ΑΣΕΠ και έχουμε και τις πιο εξειδικευμένες πιστοποιήσεις, που απευθύνονται σε υποψήφιους για τον ιδιωτικό χώρο εργασίας. Οι αναγνωρισμένοι φορείς πιστοποίησης από τον ΑΣΕΠ, είναι αυτή τη στιγμή 9 συνολικά, εξίσου αναγνωρισμένοι και με την ίδια ισχύ σε θέματα προσλήψεων. Απλά υπάρχουν κάποιοι φορείς που έχουν καλύτερη προβολή, λόγω μεγαλύτερης διαφήμισης στην αγορά εργασίας, χωρίς να σημαίνει ότι οι πολίτες που αποκτούν τις υπόλοιπες ότι υστερούν σε κάτι. Οι αναγνωρισμένες δε πιστοποιήσεις, είναι αυτές που απευθύνονται καθαρά σε βασικές δεξιότητες χρήσης υπολογιστών, με την ίδια ύλη εξέτασης και για τους 9 φορείς πιστοποίησης.\n2)Ποιοι είναι οι 10 αναγνωρισμένοι φορείς πιστοποίησης;\nEcdl, Vellum (Cambridge), Unicert, KeyCert, GlobalCert, Acta, Diploma, Infotest, Telefos Cert, & I-Skills\n3)Δώστε ένα παράδειγμα φορέων πιστοποίησης που απευθύνονται σε εξειδικευμένες πιστοποιήσεις;\nΗ Cisco που αποτελεί πραγματικά μια κορυφαία πιστοποίηση για ένα σοβαρό χρήστη υπολογιστών, ειδικά σε θέματα τεχνικών υπολογιστών και δικτύων. Επίσης και η adobe που εκπροσωπείται από την Infotest και πιστοποιεί σε θέματα web design (photoshop, flash, dreamweaver).\nΑυτές συγκεκριμένα είναι και δύο πιστοποιήσεις που διαθέτει και το πολυεκπαιδευτήριο μας ΕΡΕΥΝΑ !!\n4)Πως γίνεται η διαδικασία πιστοποίησης για βασικές δεξιότητες Η/Υ, ώστε να αποκτήσει κάποιος μια πιστοποίηση για ένα διαγωνισμό του ΑΣΕΠ;\nΒΗΜΑ 1ον Ο ενδιαφερόμενος θα πρέπει να μελετήσει την εξεταστέα ύλη, που αντιστοιχεί στις 6 ενότητες που αναγνωρίζει ο ΑΣΕΠ και ο ΕΟΠΠ (πρώην ΟΕΕΚ).\nΟ ΑΣΕΠ εξετάζει 6 βασικές ενότητες και είναι οι εξής:\nΒΗΜΑ 2ον Ο υποψήφιος επιλέγει ένα κατάλληλο εκπαιδευτικό κέντρο πληροφορικής, ώστε να μάθει σωστά την εξεταστέα ύλη, αποφεύγοντας την γνωστή παπαγαλία που οδηγεί μόνο να περάσουμε τις εξετάσεις, επειδή βιαζόμαστε να πετύχουμε σε ένα διαγωνισμό του ΑΣΕΠ. Εδώ θα πρέπει να δώσουμε μια συμβουλή στους υποψήφιους, να επιλέγουν την εκπαίδευση με «μάθημα» στους ειδικούς, όπως είναι τα Εκπαιδευτήρια πληροφορικής ή Κέντρα Δια Βίου Μάθησης, που είναι και εξεταστικά κέντρα των γνωστών φορέων πιστοποίησης. Επαναλαμβάνουμε είναι λάθος τακτική να κάνουμε απλά τεστ, για να περάσουμε τις εξετάσεις ή να σκεφτόμαστε την πιστοποίηση μόνο με την ψυχρή λογική ενός απλού χαρτιού, χωρίς να κοιτάμε την «γνώση» και την επαγγελματική «κατάρτιση», ειδικά σε μια εποχή που η οικονομική κρίση ανέδειξε στον ιδιωτικό χώρο εργασίας, την απαίτηση σοβαρών ικανοτήτων και δεξιοτήτων.\nΒΗΜΑ 3ον Στη συνέχεια εκδίδει το εξεταστικό κέντρο μια κάρτα δεξιοτήτων ή δηλώνει ένα μήνα νωρίτερα, με την αντίστοιχη διαδικασία τον υποψήφιο προς τον φορέα πιστοποίησης. Συνήθως τα μαθήματα δίνονται κάθε φορά που ολοκληρώνεται η αντίστοιχη εκπαίδευση, ώστε να μην μπαίνει σε κίνδυνο σύγχυσης ο υποψήφιος σπουδαστής.\n5)Ποια είναι η ύλη εξέτασης των αντίστοιχων ενοτήτων ;\nΣΧΕΤΙΚΑ ΜΕ ΤΗΝ ΝΕΑ ΠΑΡΑΤΑΣΗ ΙΣΧΥΟΣ ΟΛΩΝ ΤΩΝ ΠΙΣΤΟΠΟΙΗΤΙΚΩΝ, ΔΕΙΤΕ ΕΔΩ.\nΠροηγούμενο άρθροΔικαιολογητικά κάρτας ανεργίας\nΕπόμενο άρθροΙΕΚ ΕΡΕΥΝΑ


Η κυβέρνηση θα προχωρήσει σε χιλιάδες απολύσεις με «ανοιχτή ΕΡΤ» εκτιμά το ΚΚΕ | eReportaz\nΗ κυβέρνηση θα προχωρήσει σε χιλιάδες απολύσεις με «ανοιχτή ΕΡΤ» εκτιμά το ΚΚΕ\nΗ απόφαση του ΣτΕ διευκολύνει την κυβέρνηση να προχωρήσει στη διάλυση της σημερινής ΕΡΤ, την απόλυση χιλιάδων εργαζομένων και την πλήρη ανατροπή των εργασιακών σχέσεων για το προσωπικό που θα μείνει, εκτιμά το ΚΚΕ, ασκώντας παράλληλα κριτική και στον ΣΥΡΙΖΑ.\n«Το ότι αυτή η διαδικασία θα πραγματοποιηθεί με ‘ανοιχτή’ ΕΡΤ, δεν αναιρεί το γεγονός ότι χιλιάδες εργαζόμενοι της ΕΡΤ πετιούνται στον δρόμο και η περιουσία της παραδίδεται στο μεγάλο κεφάλαιο. Για αυτό άλλωστε ο υπουργός Οικονομικών, το ΠΑΣΟΚ και η ΔΗΜΑΡ έσπευσαν να την υιοθετήσουν» προσθέτει το ΚΚΕ.\nΣτην ανακοίνωση του κόμματος επιρρίπτεται «μεγάλη ευθύνη σε εκείνες οι πολιτικές δυνάμεις, κυρίως τον ΣΥΡΙΖΑ, που πανηγυρίζουν για την απόφαση του ΣτΕ και που όλο το προηγούμενο διάστημα έκαναν κριτική στην κυβέρνηση και τη ΝΔ από τη σκοπιά της υπεράσπισης της ‘δημοκρατίας’ και των ‘θεσμών’» και συνεχίζει:\n«Ως ένας από τους δύο πόλους του συστήματος ο ΣΥΡΙΖΑ μιλάει καθαρά πλέον στο όνομα των μεταρρυθμίσεων, δηλαδή των αναγκαίων αναδιαρθρώσεων προς όφελος του κεφαλαίου για την εξασφάλιση της κερδοφορίας του, που υλοποιείται πάντα με τσάκισμα των εργαζομένων».\nΤο ΚΚΕ καλεί τους εργαζόμενους της ΕΡΤ, όλους τους εργαζόμενους, να δυναμώσουν τον αγώνα τους ενάντια στην αντιλαϊκή πολιτική και τα νέα μέτρα που είναι προ των πυλών και τονίζει ότι με βάση τις εξελίξεις γίνεται ακόμα πιο επιτακτική η ανάγκη να γίνει δεκτή στη Βουλή, η τροπολογία του ΚΚΕ για την κατάργηση της Πράξης Νομοθετικού Περιεχομένου.


Global Meditation, Lions Gate Παγκόσμιος Διαλογισμός, Πύλη του Λέοντα\nGlobal Meditation, Lions Gate Παγκόσμιος Διαλογισμός, Πύλη του Λέοντα Wednesday / Τετάρτη 08.08.18\nWe are doing this meditation to clear and restore the Energetic Grids in the area of Greece, and to replace the current frequencies of fear, shame, guilt and anger with Love, Light, Empowerment, Creation, Unity and Harmony. We intent to utilize the powerful Lions Gateway to return to the vibration of Love, and to the Heart Structure: Make this viral!\nScientific studies have confirmed positive effects of mass meditation, prayer and common intention on human society. So, each of you that will participate in this meditation can actually help change the outcome of the events that take place in Greece, including the wildfires.\nWhen more than 144,000 people join together to meditate, or pray with the same intent, they can change the outcome of events and speed up the process of recovery, healing and restoration to Harmony and Balance. This is the most powerful way within our human potential to influence the outcome of things.\nThis meditation helps the Light Forces to ground the energy of Light on the surface of the planet and the affected areas in Greece, to strengthen the Light grid which is needed to speed up the recovery and bring balance and harmony.\nWe will be doing this meditation on Wednesday 08.08.18 at the cosmic alignment of the The Lions Gate (alignment of Earth with the Galactic Center, and the star Sirius) that opens a cosmic portal between the physical and spiritual realms. Our intention is to utilize this powerful gateway that creates an incredible period of accelerated ascension!\nLondon UK time: 06:00pm\nEastern Daylight Time (EDT): 01:00pm\nPacific Daylight Time PDT/PST: 10.00am\nFind the time of the meditation of your time zone here: https://www.worldtimebuddy.com/\n2. State your intent to use this meditation as a tool of clearing and restoring the energetic grids in the area of Greece, and to replace the current frequencies of fear, shame, guilt and anger with Love, Light, Empowerment, Creation, Unity, and Harmony, bringing Peace and Abundance to Greece, to Planet Earth and all its inhabitants.\n3. Visualize a pillar of Light emanating from the Galactic Central Sun, then going through all the beings of Light inside our Solar System and then through your body and your energetic centres, to the center of the Earth. Visualize another pillar of Light rising from the center of the Earth, then up through your body and upwards into the sky towards all beings of Light in our Solar System and our Galaxy. You are now sitting in two pillars of Light, the Light flowing both upwards and downwards simultaneously. Keep these pillars of Light active for a few minutes.\n4. Now visualize a violet flame purifying the Greek vortex and its energetic field on plasma, etheric and astral planes. Then visualize this violet flame expanding in the broader area, purifying it. Then expand it even more until it encompasses the whole planet, purifying the energy field of Mother Earth on the plasma, etheric and astral planes.\n5. Now visualize a soft pink healing divine feminine energy, healing all people in Greece and bringing Peace, Balance, Harmony and Serenity to their hearts and to their minds. Visualize this soft pink light protecting Greece. Visualize this Divine Feminine Energy healing the minds and hearts of all people involved in the wildfires in Greece. Then visualize this Divine Feminine energy expanding through all the issues that Greece is facing and healing all people there, bringing Unity, Love and Abundance. Then expand it even more until it encompasses the whole planet, healing all living beings on the planet, bringing Balance and Harmony in all levels. Now all living beings are returning to the vibration of Love, Solidarity, and to the Oneness\nFor the Highest Good of Greece, the Highest Good of Humanity, the Highest Good of Creation.\nΚάνουμε αυτόν τον διαλογισμό για να καθαρίσουμε και να αποκαταστήσουμε τα Ενεργειακά Δίκτυα/ Πλέγματα στην περιοχή της Ελλάδας και να αντικαταστήσουμε τις υπάρχουσες συχνότητες φόβου, ντροπής, ενοχής και θυμού με τις συχνότητες Αγάπης, Φωτός, Ενδυνάμωσης, Δημιουργίας, Ενότητας και Αρμονίας. Η πρόθεση μας είναι να χρησιμοποιήσουμε την ισχυρή Πύλη του Λέοντα για να επιστρέψουμε στη δόνηση της Αγάπης, και στην δομή της καρδιάς: Γνωστοποιήστε το!\nΟι επιστημονικές μελέτες επιβεβαιώνουν τις θετικές επιδράσεις του μαζικού διαλογισμού, της προσευχής και της κοινής πρόθεσης στην ανθρώπινη κοινωνία. Έτσι ο καθένας από εμάς που θα συμμετάσχει σε αυτό το διαλογισμό μπορεί πραγματικά να βοηθήσει να αλλάξει το αποτέλεσμα των γεγονότων που συμβαίνουν στην Ελλάδα, συμπεριλαμβανομένων των πυρκαγιών.\nΌταν περισσότεροι από 144.000 άνθρωποι ενωθούν για να διαλογιστούν, ή να προσευχηθούν με την ίδια πρόθεση, μπορούν να αλλάξουν την έκβαση των γεγονότων και να επιταχύνουν την διαδικασία ανάκαμψης, επούλωσης και επαναφοράς στην Aρμονία και την Iσορροπία. Αυτός είναι ο πιο δυνατός τρόπος στο πλαίσιο των ανθρώπινων δυνατοτήτων μας για να επηρεάσουμε την έκβαση των πραγμάτων\nΑυτός ο διαλογισμός βοηθά τις δυνάμεις του Φωτός να εδραιώσουν την ενέργεια του Φωτός στην επιφάνεια του πλανήτη και στις περιοχές που έχουν πληγεί από τις πυρκαγιές στην Ελλάδα, για να ενισχύσουν το Φωτεινό Πλέγμα που απαιτείται για να επιταχύνει την ανάκαμψη και να φέρει Ισορροπία και Αρμονία.\nΘα κάνουμε αυτό το διαλογισμό την Τετάρτη 08.08.18 στην κοσμική ευθυγράμμιση της Πύλης του Λέοντος (ευθυγράμμιση της Γης με το Γαλαξιακό Κέντρο και το αστέρι Σείριος) που ανοίγει την κοσμική πύλη επικοικωνίας μεταξύ των φυσικών και πνευματικών Βασιλείων. Η πρόθεσή μας είναι να χρησιμοποιήσουμε αυτή την ισχυρή πύλη που δημιουργεί μια απίστευτη περίοδο επιταχυνόμενης Αφύπνισης!\nEastern Daylight Time (EDT): 01:00μμ\nPacific Daylight Time PDT/PST: 10.00πμ\nΒρες την ώρα του διαλογισμού σύμφωνα με την ζώνη στην οποία βρίσκεσαι εδώ: https://www.worldtimebuddy.com/\n1. Χρησιμοποίησε την δική σου τεχνική για να βρεθείς σε μία χαλαρή κατάσταση συνειδητότητας.\n2. Δήλωσε την πρόθεσή σου ότι χρησιμοποιείς αυτό το διαλογισμό ως εργαλείο για την εκκαθάριση και αποκατάσταση των Ενεργειακών Πλεγμάτων στην περιοχή της Ελλάδας και την αντικατάσταση των υπαρχόντων συχνοτήτων φόβου, ντροπής, ενοχής και θυμού με τις συχνότητες Αγάπης, Φωτός, Ενδυνάμωσης, Δημιουργίας, Ενότητας και Αρμονίας, φέρνοντας Ειρήνη και Αφθονία στην Ελλάδα, στον πλανήτη Γη και σε όλους τους κατοίκους της.\n3. Οραματίσου ένα πυλώνα Φωτός που προέρχεται από τον Κεντρικό Ήλιο του Γαλαξία μας, και περνάει από όλα τα όντα Φωτός στο Ηλιακό μας Σύστημα, και στη συνέχεια μέσα από το σώμα σου και τα ενεργειακά σου κέντρα και καταλήγει στο κέντρο της Γης.\nΤώρα οραματίσου μια άλλη στήλη Φωτός που ανεβαίνει από το κέντρο της Γης προς τα επάνω, περνάει μέσα από το σώμα σου και συνεχίζει προς τα επάνω στον ουρανό προς όλα τα όντα του Φωτός στο Ηλιακό Σύστημα και στον Γαλαξία μας. Κάθεσαι τώρα σε δύο πυλώνες Φωτός, και το Φως τους ρέει ταυτόχρονα προς τα πάνω και προς τα κάτω.\nΚράτησε αυτούς τους πυλώνες Φωτός ενεργούς για λίγα λεπτά.\n4. Οραματίσου τώρα την Βιολετί Φλόγα να εξαγνίζει το ενεργητικό πεδίο της Ελλάδας στο πλάσμα, αιθερικό και αστρικό επίπεδο. Στη συνέχεια, δες αυτή τη Βιολετί Φλόγα να επεκτείνεται στην ευρύτερη περιοχή, καθαρίζοντάς την. Τώρα επέκτεινε την ακόμη περισσότερο μέχρι να περιλάβει ολόκληρο τον πλανήτη, καθαρίζοντας το ενεργειακό πεδίο της μητέρας Γης στο πλάσμα, το αιθερικό και το αστρικό επίπεδο.\n5. Τώρα οραματίσου μια απαλή ροζ θεραπευτική θεϊκή θηλυκή ενέργεια, να καλύπτει και να θεραπεύει όλους τους ανθρώπους στην Ελλάδα φέρνοντας Ειρήνη, Ισορροπία, Αρμονία και Γαλήνη στις καρδιές, και στο μυαλό τους. Δες το απαλό ροζ φως που προστατεύει την Ελλάδα. Δες αυτή τη θεϊκή θηλυκή ενέργεια να θεραπεύει το μυαλό και τις καρδιές όλων των ανθρώπων που εμπλέκονται στις πυρκαγιές στην Ελλάδα. Τώρα οραματίσου αυτή τη Θεϊκή Θηλυκή ενέργεια να επεκτείνεται σε όλα τα ζητήματα που αντιμετωπίζει η Ελλάδα και να θεραπεύει όλους τους ανθρώπους εκεί, φέρνοντας Ενότητα, Αγάπη και Αφθονία. Τώρα δες την ροζ θεραπευτική θεϊκή θηλυκή ενέργεια, να επεκτείνετε ακόμη περισσότερο μέχρι να περιλάβει ολόκληρο τον πλανήτη, θεραπεύοντας όλα τα ζωντανά όντα στον πλανήτη, φέρνοντας Ισορροπία και Αρμονία σε όλα τα επίπεδα. Τώρα όλα τα ζωντανά όντα επιστρέφουν στην δόνηση της Αγάπης, της Αλληλεγγύης και της Ενότητας\nΓια το Ανώτερο καλό της Ελλάδας, το Ανώτερο καλό της Aνθρωπότητας, το Ανώτερο καλό της Δημιουργίας.


«Άλμα προς την ελευθερία – Η ιστορία του Ρούντολφ Νουρέγιεφ» στο Θέατρο Αυλαία - MySalonika\nHome Mysalonika «Άλμα προς την ελευθερία – Η ιστορία του Ρούντολφ Νουρέγιεφ» στο Θέατρο...\nΤο κοινό της Θεσσαλονίκης θα έχει την ευκαιρία να απολαύσει για πρώτη φορά, επί σκηνής, τη συγκλονιστική ιστορία ενός καλλιτέχνη που έχει βάλει τη σφραγίδα του στον παγκόσμιο καλλιτεχνικό χώρο.\nΤο κοινό παρακολουθεί την πορεία της ζωής του Νουρέγιεφ και γνωρίζει το άπειρο και νεαρό αγόρι, τον θρυλικό χορευτή του θεάτρου Μαριίνσκι και τον σπουδαίο καλλιτέχνη, η δημοτικότητα του οποίου συγκρίθηκε με αυτήν των Beatles. Το όνομα του υπήρξε συχνά πρωτοσέλιδο στον τύπο της εποχής, έγινε ο πρώτος Ρώσος χορευτής, ο οποίος διετέλεσε διευθυντής του Εθνικού Θεάτρου της Γαλλίας – «Grand Opera». Ο Ρούντολφ Νουρέγιεφ άφησε πίσω του μια πολύτιμη παρακαταθήκη, τροποποιώντας ριζικά όχι μόνο τους κανόνες εργασίας σε ένα από τα καλύτερα θέατρα του κόσμου, αλλά και τα πρότυπα του κλασσικού χορού στην παγκόσμια σκηνή του μπαλέτου.\nΠροπώληση: viva.gr, goldmall.gr και στο ταμείο Θεάτρου Αυλαία\n"Από τη δραματουργία στην υποκριτική": Eργαστήρι με το Δημήτρη Καρατζά στο Θέατρο Τ


UHU Super Glue - Κόλλα Στιγμής 1+1 Δώρο (3+3 g) - Νους και Γνώση | Δημιουργικά Βιβλιοπωλεία Θεσσαλονίκη\nΑρχική σελίδα / Σχολικά / Είδη χειροτεχνίας / Κόλλες / UHU Super Glue – Κόλλα Στιγμής 1+1 Δώρο (3+3 g)\nΠολύ γρήγορη και εξαιρετικά δυνατή κόλλα στιγμής με Τεχνολογία Άμεσης Διακοπής Ροής. Κολλάει πολλά πλαστικά, πορσελάνη, κεραμικά, μέταλλο, ξύλο και λάστιχο.\nUHU Super Glue - Κόλλα Στιγμής 1+1 Δώρο (3+3 g) ποσότητα\nΚωδικός προϊόντος: 4026700411294 Κατηγορία: Κόλλες Ετικέτα: UHU Brand: UHU


Έκθεση Υποβρύχιας Φωτογραφίας «Η Δική μου Ελλάδα» | LureΒites\tΈκθεση Υποβρύχιας Φωτογραφίας «Η Δική μου Ελλάδα» - LureΒites\nby Lurebites , 05/09/2017\nΟ υποβρύχιος φωτογράφος Φίλιππος Μαράκης μετά τη τεράστια επιτυχία της πρώτης του ατομικής έκθεσης υποβρύχιας φωτογραφίας, που πραγματοποιήθηκε στη Βασιλική Αγίου Μάρκου 8 – 19 Μαΐου με τίτλο: “Η δική μου Ελλάδα”, με ιδιαίτερη χαρά και τιμή σας προσκαλεί στη συνέχεια της έκθεσης στο Μουσείο Φυσικής Ιστορίας Κρήτης στο Ηράκλειο.\nΣπούδασε Ιχθυολογία στη Σχολή Τεχνολογίας Γεωπονίας στο ΑΤΕΙ Μεσολογγίου. Είναι κάτοχος διπλωμάτων καταδύσεων, καθώς και μέλος της φωτογραφικής ομάδας του Πανεπιστημίου Κρήτης (Φ.Ο.Π.Κ).\nΠρόσφατα στον διεθνή διαγωνισμό υποβρύχιας φωτογραφίας που διεξήχθη στο Βελιγράδι, (ADA Οpen IUPC 2017) με τη συμμετοχή 25 φωτογράφων από διάφορες χώρες, στη πρώτη του συμμετοχή – και η μοναδική Ελληνική – κατέκτησε την 4η θέση στην κατηγορία ambient και την 5η στη κατηγορία Macro.\nΑκολουθήστε τον Φίλιππο Μαράκη στο Facebook : https://www.facebook.com/philmarakisuw\nCategories: Διάφορα, Ειδήσεις


Πρόταση αναγνώστη με αφορμή την ΚΑΤΑΓΓΕΛΙΑ ΓΙΑ ΔΙΑΠΛΑΤΥΝΣΗ ΣΤΑ ΚΑΜΠΙΑ | Chios News\nΑρχική Απόψεις Aρθρα Πρόταση αναγνώστη με αφορμή την ΚΑΤΑΓΓΕΛΙΑ ΓΙΑ ΔΙΑΠΛΑΤΥΝΣΗ ΣΤΑ ΚΑΜΠΙΑ\nΠρόταση αναγνώστη με αφορμή την ΚΑΤΑΓΓΕΛΙΑ ΓΙΑ ΔΙΑΠΛΑΤΥΝΣΗ ΣΤΑ ΚΑΜΠΙΑ\nΤην ακόλουθη πρ΄τοαση καταθέτει αναγνώστης μας προς το Σύλλογο Οικολογίας και Περιβάλλοντος, αλλά και σε όποιον άλλο ενδιαφερόμενο με αφορμή την καταγγελία για τις εργασίες (από ποιους άραγε;) στα Καμπιά:\n“Νομίζω ότι πρέπει να συστήσουμε ένα πανελλαδικό φορέα πολιτών, ως πειβαλλοντικό παρατηρητήριο των περιοχών που έχουν ενταχθεί στο δίκτυο Natura. Μόνο έτσι θα προστατευτούν και θα έχουμε μία συνολική εικόνα.\nΗ Κομισιόν έχει σε διαβούλευση την χρηματοδότηση του δικτύου.\nΠάντως θα πρέπει να ανατρέξετε στην οδηγία 92/43/ΕΟΚ και στον πρακτικό οδηγό έκδοση έτους 2000 της Κομισιόν για τα έργα εντός αυτών των περιοχών. Τα έργα εξετάζονται ως προς το ενδεχόμενο σημαντικών επιπτώσεων λαμβάνοντας υπόψη τους σκοπούς διατήρησης της συγκεκριμένης περιοχής.Αν θέλετε σχετική νομολογία ΔΕΚ και δεν γνωρίζετε πως να την βρήτε πείτε μου να σας πω.\nΠροηγούμενο άρθροΒιβλιοθήκη ΚΟΡΑΗ: παρουσιάζει τον πλούτο της!\nΕπόμενο άρθροΣτάθης Σταυρόπουλος: Τα ντόμπερμαν της ενημέρωσης


Βαρύτατες κατηγορίες για τρομοκρατία εναντίον των 9 Τούρκων | Athens Voice\nΒαρύτατες κατηγορίες για τρομοκρατία εναντίον των 9 Τούρκων\n«Είμαστε πολιτικοί πρόσφυγες» υποστηρίζουν οι ίδιοι\nΕνώπιον του εισαγγελέα Ποινικής Δίωξης οδηγήθηκαν το μεσημέρι τα εννέα άτομα, οκτώ άνδρες και μία γυναίκα, τα οποία, σύμφωνα με τη δικογραφία, φέρονται να συμμετείχαν στο Επαναστατικό Λαϊκό Απελευθερωτικό Μέτωπο και στόχευαν στην επίθεση κατά του Τούρκου προέδρου Ρετζέπ Ταγίπ Ερντογάν, κατά τη διάρκεια της επίσκεψής του στην Ελλάδα, στις 7 Δεκεμβρίου. Κατά την προσαγωγή των κατηγορουμένων στον εισαγγελέα, περίπου 15 αλληλέγγυοι φώναζαν συνθήματα υπέρ τους ενώ ανήρτησαν και πανό.\nΣε βάρος τους ασκήθηκαν ποινικές διώξεις για συγκρότηση και ένταξη σε τρομοκρατική οργάνωση, τρομοκρατικές πράξεις προμήθειας-κατοχής εκρηκτικών υλών και βομβών, τρομοκρατικές πράξεις παράνομης κατοχής πιστολιών, πυρομαχικών και εκρηκτικών υλών, πλαστογραφία μετά χρήσεως δημοσίων εγγράφων, διακεκριμένη αντίσταση κατά της αρχής, παράνομη οπλοκατοχή (που αφορά σουγιάδες που κατασχέθηκαν) και παράνομη κατοχή κροτίδων και καπνογόνων.\nΕν τω μεταξύ, αναμένεται εισαγγελική διάταξη για τη δημοσιοποίηση των στοιχείων της ταυτότητάς τους.